Αναπόφευκτη μια χρεοκοπία για την Ελλάδα. Του Paul Taylor στο Reuters | Enallaktikos.gr\n"Χρεοκοπούμε". "Όχι, δεν χρεοκοπείτε". "Μας πνίγετε". "Όχι, δεν σας πνίγουμε". "Μας χρωστάτε από τον Β' Παγκόσμιο Πόλεμο". "Σας δώσαμε ήδη".\nΟι πολιτικοί ηγέτες και κεντρικοί τραπεζίτες της Ευρώπης και οι Έλληνες πολιτικοί συμφωνούν μόνο σε ένα πράγμα: Εάν η Ελλάδα καταρρεύσει, δεν θέλουν να υπάρχουν τα δακτυλικά τους αποτυπώματα στο όπλο του εγκλήματος.\nΗ αριστερή κυβέρνηση της Ελλάδας έχει ήδη αναγνωρίσει τον "ένοχο" της επιλογής της - τη Γερμανία, τον βασικό πληρωτή της Ευρώπης, που κατηγορείται ότι επέβαλε τοξικές πολιτικές λιτότητας στην Ελλάδα, προκαλώντας "ανθρωπιστική κρίση".\nΟι κυβερνήσεις της ευρωζώνης ετοιμάζουν το έδαφος να κατηγορήσουν τη νέα ελληνική κυβέρνηση του Τσίπρα ότι με αλαζονικό τρόπο εμπόδισε και απέτυχε να ανταποκριθεί σε υποχρεώσεις και ότι απέφυγε σκληρές επιλογές την ώρα που καίγονταν η Αθήνα.\n«Κάνουμε ότι μπορούμε για να σώσουμε την Ελλάδα από το εαυτό της, όμως στο τέλος, από αυτήν εξαρτάται», είναι το μήνυμα που στέλνουν Βερολίνο, Βρυξέλλες και τα κεντρικά γραφεία του ΔΝΤ στην Ουάσιγκτον.\nΟ Τσίπρας και ο υπουργός Οικονομικών Βαρουφάκης προσπάθησαν στην αρχή να δημιουργήσουν μια συμμαχία κατά του Βερολίνου, μέσω επισκέψεών τους σε Γαλλία, Ιταλία, Βρετανία, Βρυξέλλες και σε ειδησεογραφικά στούντιο μετά την εκλογή τους. Δεν βρήκαν συμμάχους εκτός των media.\nΟ Τσίπρας ζήτησε από το Βερολίνο τις γερμανικές πολεμικές επανορθώσεις και το κατοχικό δάνειο. Το Βερολίνο απάντησε ότι τα θέματα αυτά έχουν λυθεί στο παρελθόν.\nΗ Γερμανίδα Καγκελάριος Άνγκελα Μέρκελ έχει εκφράσει προσεκτικά καλή πρόθεση και προσπάθησε να χτίσει μια σχέση εμπιστοσύνης με τον Τσίπρα, επιμένοντας ταυτόχρονα πως η Ελλάδα πρέπει να ανταποκριθεί στους όρους μεταρρυθμίσεων που απαιτούν οι δανειστές, που περιλαμβάνουν περικοπές στις συντάξεις και μεταρρυθμίσεις στην αγορά εργασίας.\n«Πρέπει να γίνουν τα πάντα για να αποτραπεί το ενδεχόμενο η Ελλάδα να μείνει από χρήμα», δήλωσε μετά τις συνομιλίες της με τον Έλληνα πρωθυπουργό την προηγούμενη εβδομάδα. «Από την πλευρά της Γερμανίας, είμαστε έτοιμοι να παράσχουμε όλη τη στήριξη που ζητείται από εμάς. Βεβαίως όμως θα πρέπει να γίνουν μεταρρυθμίσεις», πρόσθεσε.\nΓια τον Γιούνκερ, έναν από τους «πατέρες» του ενιαίου νομίσματος, η αποχώρηση μιας χώρας από την ευρωζώνη θα αποτελεί ένα σοβαρό πλήγμα στην παγκόσμια θέση του μπλοκ και θα μπορούσε να δημιουργήσει ένα επικίνδυνο προηγούμενο, ενθαρρύνοντας τους επενδυτές να σπεκουλάρουν για άλλα κράτη μέλη σε μελλοντικές κρίσεις.


Αcarnania Blog: Απλή αποτύπωση της πραγματικότητας\nΣύμφωνα με το νομοσχέδιο για το νέο χάρτη αυτοδιοίκησης της χώρας, στο νομό μας σχηματίζεται ένας μεγάλος δήμος, ο 15ος σε πληθυσμό στη χώρα, ο νέος Δήμος Αγρινίου.\nΑν και σε κάποιους φαντάζει το γεγονός αυτό εντυπωσιακό ή σε άλλους επικίνδυνο και δύσκολο να αποδώσει, στην ουσία, για την περίπτωση του Αγρινίου (αλλά και γενικότερα στο νομό), το σχέδιο "Καλλικράτης" αποτυπώνει απλά την πραγματικότητα.\nΚαι ποια είναι αυτή; Καλώς ή κακώς, είτε αρέσει με μερικούς είτε όχι, από το Στράτο μέχρι την Παραβόλα και από Αγγελόκαστρο μέχρι τη Μακρυνεία, η τοπική κοινωνία είχε και πριν τον Καλλικράτη ως αστικό κέντρο αναφοράς το Αγρίνιο.\nΟ Καλλικράτης επικυρώνει (αν ψηφιστεί βέβαια) επίσης τη βούληση των τοπικών κοινωνιών να συνασπιστούν σε ένα μεγάλο δήμο. Μην σπεύδουν μερικοί να κριτικάρουν ή μειώσουν τη βούληση του κόσμου. Ο λαός γνωρίζει και έχει ένστικτο. Τι γνωρίζει;\nΓνωρίζει πως για να αποκτήσει ισχύ διεκδίκησης ο Δήμος του και να βελτιώσει τις υπηρεσίες του πρέπει να είναι ένας μεγάλος δήμος. Γνωρίζει πως μόνη ευκαιρία για την περιοχή μας είναι να δημιουργηθεί ο τρίτος πόλος της Δυτικής Ελλάδας, μετά την Πάτρα και τα Γιάννενα, στην Αιτωλοακαρνανία και αυτός μπορούσε να είναι μόνο ο Δήμος Αγρινίου.\nΒέβαια ο κόσμος δεν θα πρέπει να περιμένει θαύματα, ούτε θα πρέπει να μείνει αμέτοχος στο εξής στις εξελίξεις. Όλοι μας θα πρέπει να διεκδικήσουμε τόσο ο Δήμος Αγρινίου όσο και κάθε άλλος δήμος της περιοχής μας να οργανωθεί σε σωστά και σύγχρονα πρότυπα, να στελεχωθεί με ικανούς ανθρώπους και να ηγηθούν αυτού σημαντικοί άνθρωποι και όχι απαραίτητα "επώνυμοι" και προβεβλημένοι...\nΑναρτήθηκε στις 5/16/2010 01:40:00 π.μ.\nΑνώνυμος, 16 Μαΐου 2010 - 2:32 μ.μ.\nO κόσμος τοχει τουμπανο και μεις κρυφό καμάρι\nΑνώνυμος, 16 Μαΐου 2010 - 2:36 μ.μ.\nΑγρινιο Πάρτα όλα!!!!!!!!!!!\nΑνώνυμος, 19 Μαΐου 2010 - 7:10 μ.μ.\nΤι ενοείτε ικανοί άνθρωποι σα την κυρία που έβαλε την υπογραφή της και έστειλε πρόσκληση για τη συναυλία ιδιωτικού ωδείου.Έγινε κι αυτή μάνατζερ....!


Ινδία: Ηλεκτροδότηση σε όλα τα χωριά για πρώτη φορά στην ιστορία | naftemporiki.gr\nΙνδία: Ηλεκτροδότηση σε όλα τα χωριά για πρώτη φορά στην ιστορία\nΠέμπτη, 03 Μαΐου 2018 08:57\nΗ Ινδία γιορτάζει την επίτευξη ενός σημαντικού ορόσημου ενέργειας, καθώς για πρώτη φορά στην ιστορία της, κάθε ένα από τα κατοικημένα χωριά της διαθέτει ηλεκτρική ενέργεια.\nΗ δεύτερη πολυπληθέστερη χώρα του κόσμου διαθέτει περίπου 600.000 χωριά, και ο πρωθυπουργός Ναρέντρα Μόντι είχε δεσμευθεί ότι όλα θα ηλεκτροδοτούνται μέσα σε 1.000 ημέρες από τον Αύγουστο του 2015. Το περασμένο Σάββατο, το χωριό Λεϊσάνγκ συνδέθηκε με το ηλεκτρικό δίκτυο της Ινδίας, εκπληρώνοντας την υπόσχεση του Μόνι.\nΑν και το Λεϊσάνγκ συνδέθηκε με το κύριο δίκτυο ηλεκτροδότησης, ορισμένα άλλα χωριά ηλεκτροδοτήθηκαν εκτός κυρίου δικτύου, συνήθως σε ανεξάρτητα δίκτυα παροχής ηλιακής ενέργειας. Το Πακόλ, ένα χωριό στην ίδια περιφέρεια, ήταν το τελευταίο χωριό που τροφοδοτήθηκε με ενέργεια από ένα τέτοιο σύστημα. Η ενεργειακή πρωτοβουλία του Μόντι έχει επίσης στόχο να ενισχύσει τη μέτρηση και τη διανομή ενέργειας εντός της χώρας.\nΑξίζει να σημειωθεί ότι ένα χωριό θεωρείται ότι διαθέτει ηλεκτρική ενέργεια, εάν το 10% των κτηρίων του έχει πρόσβαση σε ηλεκτρισμό. Αυτό σημαίνει ότι η Ινδία έχει πολύ δρόμο ακόμα ώστε και τα 1,34 δισεκατομμύρια κατοίκων να έχουν πρόσβαση σε ηλεκτρική ενέργεια, αλλά η επιτυχημένη πρωτοβουλία αποτελεί ενθαρρυντικό ορόσημο.\n«Η ηλεκτροδότηση των χωριών σημαίνει ότι η υποδομή για την παροχή ενέργειας έχει φτάσει σε ορισμένα μέρη κάθε χωριού. Το επόμενο βήμα θα πρέπει να είναι η εστίαση στην παροχή σύνδεσης σε όλα τα νοικοκυριά, και στην εξασφάλιση επαρκούς παροχής ηλεκτρικού ρεύματος σε αυτά τα σπίτια», δήλωσε ο πρώην υπουργός Ενέργειας, Π. Ούμα Σανκάρ.


Τα 4+1 βήματα για να περιποιηθείτε το δέρμα σας στο σπίτι | Pronews\n14/01/2022 - 22:48\nΤα 4+1 βήματα για να περιποιηθείτε το δέρμα σας στο σπίτι\nΌταν μένουμε σπίτι έχουμε περισσότερο χρόνο προκειμένου να περιποιηθούμε πιο σωστά το δέρμα μας.\nΜάλιστα, αρκετές είναι οι γυναίκες που παρατηρούν δέρμα που «τραβάει», με θαμπή όψη, άγρια υφή ή ακόμη και κνησμό.\nΤα χαρακτηριστικά αυτά υποδηλώνουν ξηρότητα του δέρματος και είναι ένδειξη ότι πρέπει να αναλάβουμε δράση.\nΠώς θα φροντίσουμε σωστά το δέρμα μας:\nΟ πιο κλασικός και αποτελεσματικός τρόπος να απαλλαγούμε από τα νεκρά κύτταρα και να αναζωογονήσουμε το δέρμα μας είναι η απολέπιση. Απλώνουμε μια γενναία ποσότητα scrub στα χέρια μας και το εφαρμόζουμε με απαλές και κυκλικές κινήσεις σε όλο το σώμα μας ενώ είμαστε στο ντους. Μάλιστα, μπορούμε να φτιάξουμε το δικό μας απολεπιστικό, ανακατεύοντας 1/2 φλιτζάνι καστανή ζάχαρη με 1/2 φλιτζάνι λάδι καρύδας ή ελαιόλαδο.


Η εξειδίκευση του Παραγουανού αμυντικού - el sombrero\nduendes / Κανένα σχόλιο / 14 Ιουνίου 2010\nΗ εξειδίκευση του Παραγουανού αμυντικού\nΚΕΙΠ ΤΑΟΥΝ (Ιταλία – Παραγουάη):\nΚάποιοι μοντερνιστές διακηρύττουν ότι το σύγχρονο ποδόσφαιρο, επηρεασμένο από τις γενικότερες τάσεις παγκοσμιοποίησης, είναι πλέον ίδιο σ’ όλο τον πλανήτη, εξαλείφοντας σε μεγάλο βαθμό κάποια παραδοσιακά εθνικά χαρακτηριστικά. Αρλούμπες! Λίγα λεπτά παρακολούθησης της Παραγουάης αρκούν για να συμφωνήσεις με τον χαρακτηρισμό αυτόν: Στα εννιά πρώτα λεπτά του αγώνα απέναντι στους Ιταλούς οι Παραγουανοί σύρθηκαν με πάθος και αυτοθυσία στο βρεγμένο χορτάρι για να κάνουν τάκλιν περισσότερες φορές απ’ όλους τους υπόλοιπους παίκτες της διοργάνωσης μέχρι τώρα! Εννιά λεπτά. Ο χρόνος δηλαδή που πάνω-κάτω χρειάζεται ο μέσος Έλληνας ποδοσφαιριστής στην αρχή κάθε αγώνα για να προσανατολιστεί στο τερέν και να εντοπίσει σε ποια ακριβώς σημεία έχει την πιο παχιά σκιά.\nΟ Παραγουανός αμυντικός πρέπει να είναι ο πιο εξειδικευμένος ποδοσφαιριστής στην υφήλιο. Μας είναι αδιάφορο αν δεν μπορεί να κρατήσει την μπάλα στην κατοχή του, αν δεν μπορεί να αναπτύξει καλά το παιχνίδι από πίσω ή αν δεν μπορεί να κόψει ορθολογικά ένα γέμισμα των αντιπάλων, κρατώντας την μπάλα μέσα στο γήπεδο. Μας ενδιαφέρει απλά να ξέρει να διώχνει. Με κάθε τρόπο και τίμημα! Τα υπόλοιπα είναι δουλειά των μπροστινών.\nΗ …οντισιόν του πίσω στην Ασουνσιόν είναι εξαιρετικά απλή: Βρίσκουμε ένα λασπωμένο γήπεδο, τοποθετούμε τον υποψήφιο στο κέντρο, δίνουμε στον καλύτερο επιθετικό μας δυο μέτρα πλεονέκτημα και περιμένουμε να δούμε πως θα προσπαθήσει ο αμυντικός να τον σταματήσει. Αν επιχειρήσει πολιτισμένα να τον φτάσει και να τον τζαρτζάρει μην καταφέρνοντας να διώξει την μπάλα του δείχνουμε τον δρόμο για τα χωράφια ή το λαθρεμπόριο. Αν καταφέρει να τον προλάβει, να συρθεί στις λάσπες μέχρι το βρακί και να κοντράρει σωστά το πλασέ του, τον στέλνουμε αμέσως στον πρόεδρο να υπογράψει 7ετες συμβόλαιο. Είναι πλήρης και προικισμένος. Τέλος.\nΣτην ακραία περίπτωση που μπορεί να κάνει και τρία πράγματα παραπάνω ή μπορεί να κόβει χωρίς να κάνει φάουλ, τότε δεν αποκλείεται μελλοντικά να γίνει και θρύλος. Ποιος έχει ξεχάσει άλλωστε τον Κάρλος Γκαμάρα;\ngargaduaaas / 1 Σχόλιο / 04 Απριλίου 2016\nΜια αδικία, μια σφαλιάρα και ένα χαμένο Μουντιάλ\nΤο 2010 ο τελικός κυπέλλου Αγγλίας έκρυβε μια μεγάλη ιδιαιτερότητα. Μπορεί η Τσέλσι -που ήταν και το ακλόνητο φαβορί- να μην είχε να χωρίσει πολλά με την Πόρτσμουθ (εκτός της κούπας που κατέκτησαν τελικά οι μπλε), στο μυαλό του Κέβινς-Πρινς Μπόατενγκ όμως υπήρχαν πολλά ερωτηματικά και μαζί τους αρκετά άσχημα συναισθήματα. Και δεν υπάρχει τίποτα […]


Οι πρώτες εντυπώσεις για τον Κόζα και οι σκέψεις για το μέλλον – Enwsi.gr\nΟι πρώτες εντυπώσεις για τον Κόζα και οι σκέψεις για το μέλλον\nenwsi.gr 15/10/2019 02:01\t4 Σχόλια\nΟι σκέψεις των ανθρώπων της ΑΕΚ για τον 18χρονο Κροάτη που δοκιμάζεται από τους «κιτρινόμαυρους»\nΤην πρώτη του προπόνηση με την ΑΕΚ έκανε τη Δευτέρα ο Ρόκο Κόζα. Οπως σας ενημέρωσε χθες το enwsi.gr, o 18χρονος Κροάτης αμυντικός δοκιμάζεται από τους «κιτρινόμαυρους» και αν πείσει, τότε ο «Δικέφαλος» θα κάνει τη κίνησή του.\nΟ νεαρός στόπερ έκανε την πρώτη του προπόνηση χθες, υπό την εποπτεία του Νίκου Κωστένογλου , με το πρώτο δείγμα γραφής του να δείχνει έναν αρκετά κοντρολαρισμένο παίκτη. Οπως είναι φυσικό, είναι πολύ νωρίς για να μπορούν να βγουν χρήσιμα συμπεράσματα για τον διεθνή με την Κροατία U17 αμυντικό, o οποίος θα περάσει από… κόσκινο από τον «Κωστέ».\nΣε κάθε περίπτωση, ο Κόζα εξετάζεται ως μια πιθανή κίνηση επένδυσης για το μέλλον, αφού αν ικανοποιήσει τότε ενδέχεται να αποκτηθεί και να δοθεί δανεικός τον Γενάρη, ώστε να «ψηθεί». Πάντως, τα χαρακτηριστικά του είναι μέσα σε αυτά που αναζητά η Ένωση (ψηλός αμυντικός-αριστεροπόδαρος) και μένει να φανεί αν η περίπτωσή του κριθεί ως ευκαιρία.\nΕτικέτες αεκ ροκο κοζα


Ερωτήματα της Κοινότητας Ασή Γωνιάς προς την Δημοτική αρχή Αποκορώνου | RethNea.gr\nΕρωτήματα της Κοινότητας Ασή Γωνιάς προς την Δημοτική αρχή Αποκορώνου\nΤου ΓΙΩΡΓΗ ΣΜΠΥΡΑΚΗ*\nΘα θέλαμε να κάνουμε γνωστό στην Κοινότητά μας ότι μετά τη μεγάλη θεομηνία του Φεβρουαρίου του 2019 ο Δήμος Αποκορώνου χρηματοδοτήθηκε με το ποσό των 5.500.000 ευρώ για αποκατάσταση ζημιών, κληθήκαμε τα Κ.Σ. να προβούμε σε καταγραφή και να προτείνουμε αποκαταστάσεις. Το Κοιν. Συμβ. Ασή Γωνιάς πρότεινε 28 σημεία αγροτικής οδοποιίας και παρεμβάσεις διόρθωσης και τσιμεντόστρωσης, θέτοντας όρο να μην ριχτεί τσιμέντο σε δρόμους που υπάρχουν εμπόδια (Πόρτες). Στις 31-5-21 ο Δήμαρχος με κλιμάκιο, Αντιδήμαρχο, Μηχανικούς, Εργολάβο κ.λπ. επισκέφθηκαν την Κοινότητά μας για να οριοθετήσουν τα σημεία τσιμεντόστρωσης αγνοώντας να ενημερώσουν τον Πρόεδρο της Κοινότητας και το Κοιν. Συμβ. όπως είναι υποχρεωμένοι. Η πράξη αυτή είναι παράνομη και αντιδημοκρατική. Είμαστε εκλεγμένοι και όχι διορισμένοι σας, έχοντας φωνή, άποψη και υπευθυνότητα. Το ποσό που έχει εγκριθεί σε εμάς είναι 260.000€ -λιγοστά για τα δεδομένα του χωριού μας-, τα 28 σημεία που προτείνουμε χρειάζονται οπωσδήποτε παρέμβαση (θα τα γνωστοποιήσουμε στους κατοίκους).\nΠαρατηρούμε γενικότερα μια αδιαφορία στην Κοινότητά μας από την Δημοτική Αρχή και οφείλουμε να κάνουμε γνωστά κάποια θέματα:\n1) Αναλαμβάνοντας τα καθήκοντά μας, εντοπίσαμε στους χάρτες του Δήμου σφάλμα με τεράστια απόκλιση στην έκταση του χωριού αντί 18.500 στρ. που παρουσιάζουν σήμερα στην πράξη είναι 30.000 στρ. Ξεκινήσαμε διαδικασία διόρθωσης με ομόφωνη απόφαση του Κοινοτικού Συμβουλίου. Αρχής γενομένης από Κοινοτική έκταση 7.500 στρ. συνεχόμενη οριοθετούμενη με Κουρνά – Αλίκαμπο – Ασκύφου Καλικράτη. Αποστείλαμε στον Δήμο την Απόφαση του Κ.Σ. αρ.πρ.55 4/11/20 συνυποβάλλοντας έγχρωμους χάρτες προσδιορίζοντας το σωστό και λανθασμένο όριο καθώς και το πρακτικό της τότε Κοινότητας 11-5-1956 που περιγράφει τα όρια. Βάσει του Ν.3463/αρ.13/2006 οφείλει ο Δήμαρχος να συγκαλέσει Συμβούλιο και να αποστείλει την απόφαση στις όμορες Κοινότητες. Δυστυχώς μετά από ένα οκτάμηνο δεν έχει γίνει καμία ενέργεια, παρότι έχουμε αποστείλει τις κτηνοτροφικές εγκαταστάσεις (27) με τα στίγματα τους που φαίνονται στις άλλες Κοινότητες, μητάτα, στέρνες, υπόστεγα, κούμους κλπ.\n2) Για την προαναφερόμενη Κοινοτική έκταση (μαδάρα) και άλλα 540 στρ. στη θέση «Βουρβουρές» και αγροτεμάχιο 2020 τ.μ. πλησίον του οικισμού οφείλει η Δημοτική αρχή, όπως τους έχουμε ενημερώσει και αποστείλει γραπτό αίτημα αρ. πρ. 19 21-5-21 να προβούν σε αντιρρήσεις (ενστάσεις) στους αναρτημένους Δασικούς χάρτες σαν Κοινοτική έκταση γίνονται ατελώς. Εάν υπάρξει αδράνεια σε αυτά τα δύο καυτά θέματα θα είσαστε υπεύθυνοι και υπόλογοι στις τωρινές και επόμενες γενιές του χωριού μας διότι ακολουθεί το Κτηματολόγιο, άρα κρίνεται το ιδιοκτησιακό της Κοινοτικής έκτασης.\n3) Στο Δελτίο Τύπου 6-5-20 που ανάρτησε ο Δήμος και αφορούσε ανάθεση εργολαβίας 814.000€ με θέμα ασφαλτόστρωση αγροτικής οδοποιίας και αφορούσε σε ορεινές και ημιορεινές οδούς του Δήμου Αποκορώνου, το ποσό χορηγήθηκε μονάχα στις ημιορεινές ενότητες και η Ασή Γωνιά -μοναδική ορεινή στο Δήμο- έμεινε εκτός, ενώ ο δρόμος του Σελιού είχε όλες τις προϋποθέσεις.\n4) Γιατί αδιαφορήσατε να δώσετε λύση στο καυτό θέμα της επέκτασης της Cosmote εν μέσω πανδημίας και τηλεκπαίδευσης, ενώ στα προφορικά και γραπτό αίτημα μας αρ.πρ. 08 13/04/20 σας αναφέραμε ονομαστικά τα 24 παιδιά που στερούνταν Internet και σε ερώτηση για το θέμα ενώπιον φορέων του Χωριού δηλώσατε ό,τι αυτό το αίτημα δεν μπορεί να ικανοποιηθεί. Εμείς όμως σαν Κοινότητα, βλέποντας την μη λύση του προβλήματος αποστείλαμε αίτημα αρ. πρ.26 11/05/20 στην Cosmote, διαπραγματευτήκαμε το θέμα προφορικά και πετύχαμε την επέκταση του Δικτύου 600 μέτρα εντός οικισμού, εξασφαλίζοντας σταθερό τηλέφωνο και internet σε 17 κατοικίες και 24 μαθητές. Έχουμε και δεύτερο σκέλος στο αίτημα αναβάθμισης και είμαστε στη διαδικασία έγκρισης.\n5) Ποιες είναι οι ενέργειές σας για τη δημιουργία Παιδικού Σταθμού όλα αυτά τα χρόνια (από την προηγούμενη τετραετία); Έργο της βούλησής σας και επισφράγισμα σε εμένα τον ίδιο από τον κ. περιφερειάρχη Σ. Αρναουτάκη έχοντας μας 100.000€ για ξεκίνημα εάν βρίσκαμε οικόπεδο, σας κάναμε προτάσεις, λέγατε δεν πληρούν προϋποθέσεις, όμως αυτό της οικίας Κοκινάκη εφαπτόμενο της πλατείας 120 τ.μ. σε οικόπεδο 375 τ.μ. όπου για την κοινότητα μας το τίμημα ήταν προσφορά 22.000€ έπρεπε να παρθεί έστω και για άλλη χρήση. Δεν προβήκατε όμως σε καμιά ενέργεια και στο αίτημα μας να κάνετε τις απαραίτητες ενέργειες να αποκτήσει αρτιότητα το αγροτεμάχιο 2020 τ.μ. στη θέση «Πλάτες» που έχει αγοραστεί παλαιότερα για αυτό τον σκοπό.\n6) Γιατί αδιαφορήσατε για περίπου μία τριετία με αποτέλεσμα να είναι στάσιμο το Πολιτιστικό Κέντρο έχοντας μάλιστα την απλόχερη προσφορά του κ. Αρναουτάκη των 500.000€ δεσμευόμενος δημόσια ενώπιον των χωριανών. Όμως παρενέβη δυναμικά η Κοινότητα και επανεκκίνησε το έργο.\n7) Σχετικά με το «Ποτιστήρι» ήταν ομόφωνη απόφαση του Κοιν. Συμβουλίου να ενοικιαστεί για να εξασφαλισθεί η συντήρησή του και να υπάρχουν έσοδα στην Κοινότητα. Την πρόταση αυτή υποστηρίξαμε στο Δημοτικό Συμβούλιο λέγοντας και διευκρινίζοντας ότι εάν δεν επιστρέφει το μίσθωμα στην κοινότητά μας, να μην ενοικιαστεί. Άρα έχετε την υποχρέωση να επιστρέφετε το μίσθωμα στην Κοινότητα, για ανάγκες καθημερινότητας τουλάχιστον να έχουμε τη δυνατότητα να διατηρούμε το χωριό καθαρό.\n8) Γιατί αποτρέψατε την συντήρηση της Κοινοτικής υδροδεξαμενής στη θέση Σελί (Πήγαδος) που είχαμε δρομολογήσει μέσω της Αντιπεριφέρειας;\n9) Γιατί αδιαφορήσατε να ενταχθεί το χωριό μας στο πρόγραμμα δορυφορικής σύνδεσης το 2019 όπως δικαιούμασταν; Ευτυχώς δόθηκε παράταση και ελπίζουμε να συνδεθούμε αυτή την χρονιά.\n10) Το 2020 παρά τα αιτήματά μας για χορήγηση χωματουργικών μηχανημάτων για συντήρηση αγροτικής οδοποιίας, -ίσως την μακρύτερη και δυσκολότερη του Νομού με βροχομετρικά το 2019 πρώτα στην Ευρώπη -σχεδόν 4 τέσσερα μέτρα- άρα δρόμοι κατεστραμμένοι, είχε φτάσει καλοκαίρι και μηχάνημα δεν μας χορηγούσατε. Τον Ιούνιο αναγκασθήκαμε και ζητήσαμε την συνδρομή των όμορων Δήμων Ρεθύμνης και Σφακίων όπου και ανταποκρίθηκαν, συντηρώντας τουλάχιστον τους πλησίον προς αυτούς δρόμους.\n11) Αναφέρουμε κάποια από τα γραπτά αιτήματα μας που είναι απραγματοποίητα:\nΊδρυση ανεξάρτητου Ιατρείου. • Επαναλειτουργία Μουσείου. • Συντήρηση οικίας Συν/ρχη Παπαδάκη. • Οριοθέτηση του αγροτεμαχίου 2020 τ.μ. στις Πλάτες καθώς προκύπτει από κατάτμηση και να γίνουν ενέργειες να αποκτήσει δικαίωμα δόμησης. • Τοποθέτηση προστατευτικών μπαρών στον Δημοτικό δρόμο προς Καλλικράτη στη θέση «Στροφές Κουλέ». • Να γίνουν αποστραγγιστικά έργα στα δύο βάλτα στα «Παπαδιανά» καθώς τα λιμνάζοντα νερά αποτελούν εστία μόλυνσης. • Συντήρηση των κτηριακών και αθλητικών εγκαταστάσεων του γηπέδου. • Σύνδεση νερού «Ποτιστηριού» με άρδευση. • Φωτισμός στο φαράγγι αφού υπάρχει ρεύμα, μάλιστα έγχρωμος φωτισμός στα γκρεμνά. • Μελέτη εξασφάλισης της μη πτώσης βράχων σε τρία σημεία στο «Περαχώρι». • Μετατροπή του μονοπατιού (γαϊδουρόστρατα) σε αγροτικό δρόμο από «Σελί Δραπανά» σε «Μητάτο Στέρνες». • Να γίνει διαχωρισμός από το δίκτυο όμβριων η αποχέτευση με χωριστό αγωγό. • Γεφυράκια σε τρία σημεία στις «Πλάτες». • Για το κανάλι στα «Μελαδιανά» να γίνει πλακόστρωτο. • Καθαρισμός αγροτικών δρόμων και καναλιών από βλάστηση από το κονδύλι Πολιτικής Προστασίας και να συντηρηθούν οι εναπομείναντες ακαθάριστοι αγροτικοί δρόμοι. • Χορήγηση ψυχρής ασφάλτου (σακουλάκια) για επισκευή σε λακκούβες. • Γενικότερα ολοκλήρωση καθαρισμού του χωριού και άσπρισμα.\n* Ο Γιώργης Σμπυράκης είναι πρόεδρος της Κοινότητας Ασή Γωνιάς


Αναμονή της αντίδρασης από την ΚΑΕ ΑΕΚ! | AekbcFans.Gr /* Custom Cookies Notification Dark */\nΑναμονή της αντίδρασης από την ΚΑΕ ΑΕΚ!\nΗ ΑΕΚ έχασε σήμερα με 77-76 από τον Άρη στο ''Παλέ'' για την 21η αγωνιστική της Basket League ΣΚΡΑΤΣ, με τα όργια της δι...\nΗ ΑΕΚ έχασε σήμερα με 77-76 από τον Άρη στο ''Παλέ'' για την 21η αγωνιστική της Basket League ΣΚΡΑΤΣ, με τα όργια της διαιτησίας να μην αφήνουν την Ένωση να πάρει την νίκη.\nΤόσο σε δηλώσεις των παιχτών της ΑΕΚ και του προπονητή μας Γιούρι Ζντοβτς δεν ασχολήθηκαν με την διαιτησία των Κορομηλά, Καρακατσούνη και Μπήτη αλλά σύμφωνα με πληροφορίες του AekbcFans.Gr η διοίκηση και ο Μάκης Αγγελόπουλος βράζει για αυτήν την αλήτικη διαιτησία κατά της ΑΕΚ.\nΈτσι λοιπόν, αύριο οι άνθρωποι της ΑΕΚ θα κοιτάξουν το video του αγώνα και τις διαιτητικές αποφάσεις και αναμένεται να υπάρξει ανακοίνωση από την ΚΑΕ ΑΕΚ.\nAekbcFans.Gr: Αναμονή της αντίδρασης από την ΚΑΕ ΑΕΚ!


Naomi Campbell: Ξέσπασε σε δάκρυα για μια 9χρονη Αφγανή! Video - Tlife.gr\nNaomi Campbell: Ξέσπασε σε δάκρυα για μια 9χρονη Αφγανή! Video\nΜπορεί να έχει τη φήμη της απόλυτα “κακομαθημένης” καλλονής, η Naomi Campbell όμως για πρώτη φορά μας έδειξε την τρυφερή πλευρά της και τις ευαισθησίες της. Η μαύρη γαζέλα συμμετείχε στο video clip του τραγουδιού “Drone Bomb Me” της Βρετανίδας καλλιτέχνιδας Anohni και πλάνταξε στο κλάμα.\nΤο τραγούδι μιλά για τις σπαρακτικές σκέψεις μιας 9χρονης από το Αφγανιστάν που έχασε τους γονείς της μετά το βομβαρδισμό. Η ιστορία της μικρής συγκινεί και η Naomi συμμετέχει στο video για το promo του τραγουδιού και ξεσπά σε δάκρυα καθώς σιγοτραγουδά. Χωρίς μακιγιάζ και σε σκούρο φόντο, η μαύρη γαζέλα της πασαρέλας δείχνει μια διαφορετική εικόνα από αυτή της λαμπερής σταρ, στην οποία την έχουμε συνηθίσει.\nΗ Anohni είναι γνωστή για την ακτιβιστική της δράση και τα πολιτικά μηνύματα στα τραγούδια της και το «Drone Bomb Me» υπάρχει στο νέο της άλμπουμ που θα κυκλοφορήσει το Μάιο... Το ότι επιστράτευσε μάλιστα, την Naomi για αυτό το clip προκάλεσε εντύπωση...


Κώστας Μαρκόπουλος: Είμαστε μακριά ακόμα από την ανοσία - News Facts\nΑρχική Ελλάδα Κώστας Μαρκόπουλος: Είμαστε μακριά ακόμα από την ανοσία\nΚώστας Μαρκόπουλος: Είμαστε μακριά ακόμα από την ανοσία\n«Η κυβέρνηση παίρνει ένα ρίσκο με το άνοιγμα των λυκείων, διότι είμαστε ψηλά σε κρούσματα, καταλαβαίνω την αγωνία, αλλά δεν το αντιλαμβάνομαι αυτό το ρίσκο», δήλωσε ο γιατρός και πρώην υπουργός Κώστας Μαρκόπουλος μιλώντας στον “ΘΕΜΑ 104,6”. Εξέφρασε τον φόβο του ότι το άνοιγμα των σχολείων μπορεί να αποβεί ένα ακόμη όπλο στο χέρι του ιού και όχι της ανοσίας. Αναφερόμενος ειδικά στα self test είπε ότι είναι μία βοήθεια, αλλά δεν είναι το παν, έχει πολλά ψευδώς αρνητικά.\nΕίμαστε σε ασύντακτη πορεία εδώ και πολύ καιρό, τόνισε ο κ. Μαρκόπουλος, ασκώντας κριτική στην κυβέρνηση αλλά και τα μέλη της επιτροπής των ειδικών του υπουργείου Υγείας, καθώς όπως είπε, δίνουν αντιφατικά και αντικρουόμενα μηνύματα. Συνεχίζοντας την αιχμηρή κριτική, τόνισε πως οι λοιμωξιολόγοι περισσότερο πολιτεύονται παρά προστατεύουν τη δημόσια υγεία, όταν λένε εντελώς διαφορετικά πράγματα και αλλάζουν την άποψή τους μέσα σε διάστημα τριών μηνών.\n«Δεν υφίσταται ανοσία αγέλης, είμαστε πολύ μακριά. Η Αγγλία την κατακτά που θα φτάσει την επόμενη εβδομάδα με 70% εμβολιασμένους και όσους έχουν νοσήσει, ενώ εμείς είμαστε στο 7% εμβολιασμένων και 10% των ανθρώπων που έχουν νοσήσει, άρα το μόνο που μπορεί να μας βοηθήσει είναι ο καλός καιρός» σημείωσε.\nΜιλώντας για τον εμβολιασμό, τόνισε πως είμαστε μακριά ακόμη από την ανοσία, όμως το μόνο που θα μπορούσε να μας σώσει είναι η βελτίωση των καιρικών συνθηκών και της θερμοκρασίας. Ο πρώην υπουργός, άσκησε κριτική στην κυβέρνηση όσον αφορά το θέμα των εμβολίων, λέγοντας πως διατηρεί μια στάση παθητική, ενώ θα μπορούσαμε να είχαμε εξασφαλίσει περισσότερα εμβόλια. Και αυτό, διότι η οικονομία της χώρας στηρίζεται στον τουρισμό. Εκτίμησε, ωστόσο, πως φέτος θα είναι τα πράγματα καλύτερα από πέρσι.\nΠάντως, επισήμανε πως για το εμβόλιο η ανοσία διαρκεί 6-8 μήνες, σύμφωνα με τον κ. Μαρκόπουλο και ενδεχομένως να χρειαστεί επανάληψη. Ενώ υπογράμμισε πως από το φθινόπωρο θα επιστρέψουν τα κρούσματα ειδικότερα στις Βορειότερες χώρες, όμως θα υπάρχει έως τότε ένας ικανός βαθμός ανοσίας.\nΠροηγούμενο άρθροΣυντάξεις Μαΐου: Πότε θα καταβληθούν τα ποσά στους συνταξιούχους\nΕπόμενο άρθροΤα Ηνωμένα Αραβικά Εμιράτα επέλεξαν την 1η γυναίκα για εκπαίδευση στη NASA(VIDEO)\nΟι άνθρωποι με αυτισμό αντιμετωπίζουν δυσκολίες πρόσβασης στις υπηρεσίες Covid-19\nΜείον 70% στο τετράμηνο του 2021 η επιβατική κίνηση στα αεροδρόμια της χώρας


Επίσκεψη του αντιδήμαρχου Αλεξ. Κολιάδη στο Μουσικό Σχολείο Ρόδου - Εκπαίδευση - rhodes.online: η ρόδος είναι online\nΡόδος Εκπαίδευση Επίσκεψη του αντιδήμαρχου Αλεξ. Κολιάδη στο Μουσικό Σχολείο Ρόδου\nΜε ικανοποίηση και αισιοδοξία έγινε σήμερα δεκτός, στο Μουσικό Σχολείο, ο αντιδήμαρχος πολιτισμού και πρόεδρος του Δημοτικού Οργανισμού Πολιτισμού Αθλητισμού Ρόδου – ΔΟΠΑΡ κ. Αλέξανδρος Κολιάδης, ανταποκρινόμενος σε σχετική πρόσκληση του σχολείου και του συλλόγου γονέων και κηδεμόνων.\nΣε συνέχεια άλλων εποικοδομητικών συναντήσεων και συνεργασιών της Διεύθυνσης του Σχολείου και του Διοικητικού Συμβουλίου του Συλλόγου Γονέων και Κηδεμόνων με στελέχη του Δήμου και της Περιφέρειας (πχ αντιδημάρχους οικονομικών κ. Τηλέμαχο Καμπούρη, παιδείας κ. Στράτο Καρίκη, σχολικών κτιρίων κ. Θανάση Βυρίνη, πρόεδρο Σχολικής Επιτροπής Δευτεροβάθμιας Εκπαίδευσης κ. Σάββα Χριστοδούλου, δημοτικό σύμβουλο κ. Σάββα Καραταπάνη, αντιπεριφερειάρχη παιδείας κ. Γιάννη Κρητικό κλπ), πραγματοποιήθηκε σήμερα συνάντηση με τον αντιδήμαρχο πολιτισμού και πρόεδρο του ΔΟΠΑΡ κ. Αλέξανδρο Κολιάδη.\nΗ επίσκεψη του κ. Κολιάδη ανανέωσε τις άριστες σχέσεις επικοινωνίας και συνεργασίας του ΔΟΠΑΡ με το Μουσικό Σχολείο, ενός χώρου παιδείας, αλλά και πολιτισμού. Ο κ. Κολιάδης συζήτησε με τον Διευθυντή κ. Νικήτα Χρυσοχό, τους υποδιευθυντές και τον πρόεδρο του Συλλόγου Γονέων την προοπτική κοινών εκδηλώσεων, ειδικά φέτος που ο ελληνισμός γιορτάζει την 200ή επέτειο της εθνικοαπελευθερωτικής επανάστασης του 1821, όταν φυσικά το επιτρέψουν οι υγειονομικές συνθήκες.\nΣτο πλαίσιο της καλής συνεργασίας, ζητήθηκε από τον κ. Κολιάδη η δική του συμβολή, ως μέλους της διοίκησης του Δήμου, στην αντιμετώπιση μιας σειράς σοβαρών προβλημάτων που αντιμετωπίζουν οι αθλητικές ιδίως υποδομές του σχολείου. Ο αντιδήμαρχος αφού συνομίλησε με εκπαιδευτικούς, μαθητές, μαθήτριες και μέλη του 15μελούς μαθητικού συμβουλίου, διαπίστωσε ιδίοις όμμασι την υφιστάμενη κατάσταση και διαβεβαίωσε για την άμεση ανάληψη δράσης, σε συνεργασία όπου απαιτείται με άλλους αρμόδιους για θέματα παιδείας συναδέλφους του.\nΠροηγούμενο άρθρο«Νέες διαδικασίες για το καθεστώς παραμονής και εξυπηρέτησης των Βρετανών πολιτών που κατοικούν μόνιμα στην περιοχή μας».\nΕπόμενο άρθρο«Η Δωδεκανησιακή Ανακύκλωση Α.Ε.Κ.Κ. (ΔΑΝΑΕΚΚ) γνωστοποιεί την λειτουργία της»\nΑ ΕΛΜΕ Δωδεκανήσου: Επαναφορά μαθημάτων στα λύκεια που καταργήθηκαν


Κοροναϊός: Αυξήθηκε η διάδοση στα παιδιά 4-18 ετών | Libre\nΚοροναϊός: Αυξήθηκε η…\nΚοροναϊός: Αυξήθηκε η διάδοση στα παιδιά 4-18 ετών\nΕιδήσεις Θέμα 1\nΣε 3.559 ανέρχονται τα νέα κρούσματα κοροναϊού που αφορούν σε παιδιά μεταξύ 4 και 18 ετών την τελευταία εβδομάδα, ήτοι 24% του συνόλου των νέων μολύνσεων.\nΣύμφωνα με τον ΕΟΔΥ, η διάδοση του κοροναϊού μεταξύ παιδιών και εφήβων παρουσιάζει αύξηση της τάξης του 14% σε σύγκριση με την περασμένη εβδομάδα.\nΘα πρέπει εδώ να σημειώσουμε πως τις τελευταίες δύο εβδομάδες οι μαθητές όλων των βαθμίδων υποβάλλονται τακτικά σε self test, γεγονός που ενδεχομένως να εξηγεί εν μέρει την αύξηση αυτή της διάδοσης σε παιδιά.\nΣτον πίνακα που ακολουθεί μπορείτε να δείτε την ποσοστιαία κατανομή επιβεβαιωμένων κρουσμάτων κοροναϊού στις ηλικίες 4-18 ετών επί του συνόλου του γενικού συνόλου ανά επιδημιολογική εβδομάδα:\n«Παρακολουθούμε τα δεδομένα. Είναι γεγονός πως στην εν λόγω ηλικιακή ομάδα, όχι από τώρα, αλλά από τον Μάρτιο, έχουν αυξηθεί κατακόρυφα τα κρούσματα. Δεν είναι θέμα τώρα» είχε δηλώσει ο εκπρόσωπος της κυβέρνησης Γιάννης Οικονόμου, που είχε προαναγγείλει και την ξεχωριστή ενημέρωση από τον ΕΟΔΥ για αυτή την ηλικιακή ομάδα.\nTags: κοροναϊοσ παιδια


Tauberstube, Rothenburg - Κριτικές εστιατορίων - TripAdvisor\nΑναζήτηση Ευρώπη›Γερμανία›Βαυαρία›Franconia›Middle Franconia›Rothenburg›Εστιατόρια σε Rothenburg›Tauberstube\nΝο 60 από 91 στην κατηγορία Εστιατόρια για: Rothenburg €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Detwang 15, 91541, Rothenburg, Βαυαρία, Γερμανία Όνομα/διεύθυνση στην τοπική γλώσσα Tauberstube\nDetwang 15, 91541, Rothenburg, Βαυαρία, Γερμανία 9 κριτικές | Με κατάταξη στο Νο 64 από 112 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Rothenburg)\nΤοπική ονομασία Gasthaus Tauberstube\nΤοπική διεύθυνση Detwang 15, 91541\nΟδηγίες Εκτύπωση +49 9861 4518\nΑπαλοιφή όλων Tauberstube: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Tauberstube: Οι ταξιδιώτες που ενδιαφέρθηκαν γι' αυτό το μέρος είδαν επίσης\nTauberstube: Έχετε πάει; Μοιραστείτε τις εμπειρίες σας! Γράψτε μια κριτική\nΚρατήσεις, Υπαίθρια τραπέζια, Καθίσματα, Με προσωπικό σερβιρίσματος, Δωρεάν πάρκινγκ εκτός δρόμου, Σερβίρει αλκοόλ, Κρασί και μπύρα, Μόνο μετρητά, Δωρεάν WiFi\nDetwang 15, 91541, Rothenburg, Βαυαρία, Γερμανία Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Tauberstube) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Tauberstube Κοντινά αξιοθέατα με τη μεγαλύτερη βαθμολογία 966 Κριτικές Rothenburg Town Hall (Rathaus)\n366 Κριτικές Burggarten\n549 Κριτικές St. Jacob's Church (St. Jakobskirche)


«Λύγισε» ο Ησαΐας Ματιάμπα για την απώλειά του: Α ρε μπαμπά (vid)\n«Έρχεται ένας εγγονός ο οποίος, μπορεί να μην έχει το όνομα του, σίγουρα θα ήθελα να πάρει κάποια χαρακτηριστικά του», εξομολογήθηκε ο τραγουδιστής\nΚαλεσμένος του Γρηγόρη Αρναούτογλου στην εκπομπή «The 2night Show» ήταν το βράδυ της Πέμπτης ο Ησαΐας Ματιάμπα.\nΟ καλλιτέχνης συγκινήθηκε όταν μίλησε για τον πατέρα του με τρυφερά λόγια, τον οποίο έχασε πριν από επτά μήνες.\nΠιο συγκεκριμένα, ο Ησαΐας Ματιάμπα είπε: «Πριν γεννηθεί ο γιος μου, ο Ηρακλής, υπήρξε ένα σοβαρό επεισόδιο με τον μπαμπά μου γιατί τα τελευταία τρία χρόνια άρχιζε η υγεία του να καταρρέει. Θυμάμαι πολύ χαρακτηριστικά το σκηνικό που ήταν ο μπαμπάς και έλεγε ότι θα φύγει και δεν θα προλάβει να δει τον Ηρακλή. Ήμουν εκεί και προσπαθούσα να τον πείσω ότι, «όχι, μείνε δυνατός και άντεξε γιατί έρχεται ένας εγγονός που δεν τον έχεις γνωρίσει και…».\nΜετά από μια παύση δευτερολέπτων, είπε, ιδιαίτερα συγκινημένος: «α ρε μπαμπά»!\n«Έρχεται ένας εγγονός ο οποίος, μπορεί να μην έχει το όνομα του, σίγουρα θα ήθελα να πάρει κάποια χαρακτηριστικά του» συμπλήρωσε.\nΕτικέτες: The 2night Show, απώλεια, Ησαΐας Ματιάμπα, μπαμπάς, Συγκίνηση


Φόρουμ Σ.Ο.Ε. • Προβολή θέματος - Ε.Ο.Σ. Χανίων "Η Άγνωστη Σαμαριά"\nΕ.Ο.Σ. Χανίων "Η Άγνωστη Σαμαριά"\nαπό mtsop » Πέμ Δεκ 11, 2014 11:59 am\nΟ Ορειβατικός Σύλλογος Χανίων θα διοργανώσει Έκθεση Φωτογραφίας με θέμα ‘Η Άγνωστη Σαμαριά’, σε αίθουσα του Κέντρου Αρχιτεκτονικής της Μεσογείου, από 13 έως και 20 Δεκεμβρίου 2014. Σε αυτήν οι φίλοι και τα μέλη του Συλλόγου, αλλά και όλοι οι φυσιολάτρες συμπολίτες μας, θα έχουν την ευκαιρία να θαυμάσουν άγνωστα τοπία και απάτητες τοποθεσίες στον Εθνικό Δρυμό του νομού μας και στο Φαράγγι της Σαμαριάς.\nΣτην έκθεση αυτή θα παρουσιαστούν 45 φωτογραφίες από 6 άγνωστες τοποθεσίες του Εθνικού Δρυμού Λευκών Ορέων, οι οποίες θα εκτεθούν στον ανακαινισμένο χώρο, τον οποίο μας παραχωρεί η Κ.Ε.Π.ΠΕ.ΔΗ.Χ.-Κ.Α.Μ. και ο Δήμος Χανίων, ο οποίος είναι συνδιοργανωτής σε αυτήν την εκδήλωση, όπως και η Περιφερειακή Ενότητα Χανίων.\nΗ κεντρική εκδήλωση της διοργάνωσης αυτής θα γίνει την Τετάρτη 17 Δεκεμβρίου 2014, στις 19:00 μ.μ. με προβολές μικρών ταινιών, αλλά και με σύντομες ομιλίες και παρουσιάσεις από εκπρόσωπους της Διεύθυνσης Δασών Χανίων και του Φορέα Διαχείρισης Εθνικού Δρυμού Σαμαριάς για το Φαράγγι της Σαμαριάς.\nΤο αναλυτικό πρόγραμμα των εκδηλώσεων αυτών θα ανακοινωθεί σε λίγες ημέρες στον τοπικό τύπο και στην ιστοσελίδα του Συλλόγου μας.\nSamaria.jpg (35.53 KiB) 1225 προβολές


Αυτοκίνητα από την εταιρεία που κατασκευάζει τα iPhone, τη Foxconn - motori.gr\nΑυτοκίνητα από την εταιρεία που κατασκευάζει τα iPhone, τη Foxconn\nΗ Foxconn είναι μία εταιρεία που κατασκευάζει ηλεκτρονικά, με τον πιο γνωστό πελάτη της να είναι η Apple, η οποία της αναθέτει την κατασκευή των iPhone.\nΗ εταιρεία έχει έδρα στην Ταϊβάν και εκτός από τα iPhone αναλαμβάνει την παραγωγή πολλών άλλων ηλεκτρονικών συσκευών. Κατά πάσα πιθανότητα έχετε (ή είχατε στο παρελθόν) τουλάχιστον μία συσκευή στην κατοχή σας η οποία προέρχεται από τη Foxconn.\nΤώρα η Foxconn διοργάνωσε ένα event το οποίο ονόμασε Tech Day. Κατά τη διάρκεια αυτού παρουσίασε στο κοινό μελλοντικές τεχνολογίες, αλλά και επιτεύγματα τα οποία έχει ήδη στο βιογραφικό της.\nΜεταξύ άλλων οι Ταϊβανέζοι παρουσίασαν και τρία αυτοκίνητα που φέρουν τα σήματα της Foxconn.\nΠρόκειται για τα Model C, Model E και Model T.\nΤο Model C είναι ένα crossover με καπό φτιαγμένο από ανθρακονήματα, το οποίο χαρακτηρίζεται από την ιδιαίτερη αιχμηρή σχεδίαση των φωτιστικών του σωμάτων, με το σήμα της Foxconn στη μέση.\nΤο μήκος του φτάνει τα 4.640 χλστ. και το μεταξόνιο τα 2.860 χλστ. νούμερα που μεταφράζονται σε ευρύχωρο εσωτερικό το οποίο μπορεί να φιλοξενήσει μέχρι και 7 άτομα.\nΜπιμ Σουλαγιέμ: Ύμνος στους συνοδηγούς!\nΑν και δεν αναφέρεται η ισχύς του, μπορεί να κάνει το 0-100 χλμ./ώρα σε 3.8 δευτερόλεπτα, ενώ η αυτονομία αγγίζει τα 700 χλμ.\nΤο Model E έχει σχεδιαστεί σε συνεργασία με τον οίκο Pininfarina και πρόκειται για ένα sedan “τεχνολογικά προηγμένο και πολυτελές” σύμφωνα με τα λόγια της ίδιας της εταιρείας. Διαθέτει μεγάλους τροχούς και φωτιστικά σώματα τα οποία σχηματίζουν μηνύματα ώστε να διαβαστούν από άλλους χρήστες του δρόμου.\nΤο χαρακτηριστικότερο σημείο του εσωτερικού είναι η τριπλή οθόνη που βρίσκεται μπροστά από τον οδηγό, με τη μεσαία να λειτουργεί ως πίνακας οργάνων. Εντύπωση προκαλεί η απώλεια καθίσματος συνοδηγού. Αντ’ αυτού υπάρχει μια επιφάνεια στην οποία ο πίσω δεξιά επιβάτης μπορεί να απλώσει τα πόδια του. Αυτό δείχνει ότι το αυτοκίνητο είναι ξεκάθαρα προσανατολισμένο ώστε να οδηγείται από σοφέρ.\nΗ ισχύς του φτάνει τους 750 ίππους, το 0-100 χλμ./ώρα γίνεται σε 2.8 δευτερόλεπτα και η αυτονομία αγγίζει τα 750 χλμ.\nΤο τρίτο μοντέλο είναι το Model T, το οποίο είναι λεωφορείο με προσανατολισμό την πόλη. Έχει αυτονομία πάνω από 400 χλμ. και μπορεί να κινηθεί με ταχύτητα μέχρι και 120 χλμ./ώρα.\nTags: APPLEFOXCONNIPHONEMODEL CMODEL EMODEL TΑΥΤΟΚΙΝΗΤΑ


(Ο Ν.Κ. φοιτητής της Νομικής)\nΤο ταξίδι μας στην αναφορά συνεχίζεται με ένα κείμενο που ο συγγραφέας επιγράφει «ο γιός», εννοώντας τον εαυτό του. Αναφέροντας περιστατικά της παιδικής του ηλικίας, μας ανοίγει τα μάτια στον υπέροχο κόσμο της γνώσης και των μυστικών της δημιουργίας.\nΒαθιά επηρέασε την ψυχή μου κι ένα τυχαίο περιστατικό∙ τυχαίο; Ο φοβιτσιάρης νους που τρέμει μην ξεστομίσει καμμιάν ανοησία και πληγωθεί η αξιοπρέπειά του, με τέτοια άναντρη, φρόνιμη αοριστολογία ονοματίζει ό,τι είναι ανίκανος να ξεδιαλύνει. Θά’μουν τεσσάρων χρόνων κι ο πατέρας μου την αρχιχρονιά εκείνη μού’κανε μπουναμά, «καλή χέρα» όπως λέμε στην Κρήτη, μιαν περιστρεφόμενη υδρόγεια σφαίρα κι ένα καναρίνι. Σφαλνούσα τα πορτοπαράθυρα της κάμαράς μου, άνοιγα το κλουβί κι άφηνα το καναρίνι λεύτερο∙ κι αυτό είχε πάρει τη συνήθεια να κάθεται κατακορφής στην υδρόγεια σφαίρα και κελαηδούσε. Ώρες κι ώρες∙ κι εγώ κρατούσα την αναπνοή μου κι άκουγα.\nΜού φαίνεται, το πολύ απλό αυτό περιστατικό, περισσότερο απ’ όλα τα βιβλία κι απ’ όλους τους ανθρώπους που γνώρισα αργότερα, επηρέασε τη ζωή μου. Χρόνια, γυρίζοντας τη γης αχόρταγα, καλωσορίζοντας κι αποχαιρετώντας τα πάντα, ένιωθα να’ναι το κεφάλι μου η υδρόγεια σφαίρα, και κάθουνταν στην κορφή του μυαλού μου ένα καναρίνι και κελαηδούσε.\nΣτορώ με λεπτομέρειες την παιδική μου ηλικία, όχι γιατί είναι μεγάλη η γοητεία από τις πρώτες θύμησες, παρά γιατί στην ηλικία αυτή, όπως και στα ονείρατα, ένα ασήμαντο φαινομενικά περιστατικό ξεσκεπάζει,όσο καμιά αργότερα ψυχολογική ανάλυση, χωρίς φτιασίδια, το αληθινό πρόσωπο της ψυχής. Κι επειδή τα εκφραστικά μέσα στην παιδική ηλικία ή στ’ όνειρο είναι πολύ απλά, γι’ αυτό και το πιο πολύπλοκο εσωτερικό πλούτος απαλλάσσεται απ’ όλα τα περιττά κι απομένει μονάχα η ουσία.\nΜαλακό το μυαλό του παιδιού, τρυφερή η σάρκα του,ο ήλιος, το φεγγάρι, η βροχή, ο αγέρας, η σιωπή, όλα πέφτουν απάνω του, ζύμη αφράτη είναι και το ζυμώνουν. Το παιδί ρουφάει τον κόσμο με απληστία, τον δέχεται στο σπλάχνο του, τον αφομοιώνει και τον κάνει παιδί.\nΘυμούμαι, κάθομουν συχνά στο κατώφλι του σπιτιού μας, έλαμπε ο ήλιος, καίγουνταν ο αγέρας, σ’ ένα μεγάλο σπίτι στη γειτονιά πατούσαν σταφύλια, μύριζε ο κόσμος μούστο,κι εγώ σφαλνούσα τα μάτια ευτυχισμένος, άπλωνα τις φούχτες και περίμενα∙κι έρχουνταν ο Θεός, όσο ήμουν παιδί ποτέ δεν με γέλασε,έρχουνταν, παιδί κι αυτός σαν και μένα, και μού’βαζε στα χέρια τα παιγνιδάκια του- τον ήλιο, το φεγγάρι,τον άνεμο. «Χάρισμά σου» μού’λεγε «χάρισμά σου, παίξε μαζί τους∙εγώ έχω κι άλλα». Άνοιγα τα μάτια, ι Θεός εξαφανίζουνταν μα απόμεναν στα χέρια μου τα παιγνιδάκια του.\nΕίχα και δεν το’ξερα, δεν το’ ξερα γιατί το ζούσα, την παντοδυναμία του Θεού∙ έπλαθα όπως ήθελα τον κόσμο. Ζύμη μαλακιά εγώ, ζύμη μαλακιά κι αυτός. Θυμούμαι, απ’ όλα τα φρούτα, όταν ήμουν μικρός, αγαπούσα τα κεράσια∙τα’ριχνα σ’ έναν κουβά νερό, έσκυβα και τα καμάρωνα- μαύρα ή κόκκινα, τραγανά, που μεγάλωναν ευτύς ως έμπαιναν στο νερό∙ μα όταν τα’βγαζα, έβλεπα με μεγάλη μου απογοήτεψη πώς μίκραιναν∙σφαλνούσα λοιπόν τα μάτια, για να μην τα βλέπω να μικραίνουν, και τα’χωνα, τεράστια όπως μου φαίνουνταν, στο στόμα μου.\nΤο ασήμαντο αυτό ξεσκεπάζει ολάκερη μέθοδο που αντικρίζω την πραγματικότητα, ακόμα και τώρα στα γεράματα∙την μεταπλάθω λαμπρότερη, καλύτερη, πιο αρμοσμένη στο σκοπό μου. Το μυαλό φωνάζει, εξηγάει,αποδείχνει, διαμαρτύρεται∙ μα μια φωνή μέσα μου σηκώνεται: «Σώπα, μυαλό, ν’ακούσουμε την καρδιά» τού φωνάζει∙ ποιάν καρδιά; Την ουσία της ζωής, την παραφροσύνη∙ κι η καρδιά αρχίζει να κελαηδάει.\n«Δεν μπορούμε ν’αλλάξουμε την πραγματικότητα» λέει ένας αγαπημένος μου Βυζαντινός μυστικός∙ «Ας αλλάξουμε τότε το μάτι που βλέπει την παραγματικότητα». Αυτό έκανα όταν ήμουν παιδί∙ αυτό κάνω και τώρα στις πιο δημιουργικές στιγμές της ζωής μου.\nΑναρτήθηκε από Δήμητρα Παπαναστασοπούλου στις 5:14 π.μ.\nΑΝΕΞΕΛΕΓΚΤΟ ΠΑΘΟΣ Κριτική από τον δημοσιογράφο Γι...\nΑΝΑΦΟΡΑ ΣΤΟΝ ΓΚΡΕΚΟΝΙΚΟΣ ΚΑΖΑΝΤΖΑΚΗΣΤης Δήμητρας Π...\nΗ ΑΥΤΟΚΡΑΤΟΡΙΑ ΤΗΣ ΤΡΑΠΕΖΟΥΝΤΑΣ (1204-1461)Της Δήμ...\nΤΟ ΧΡΥΣΕΛΕΦΑΝΤΙΝΟ ΑΓΑΛΜΑ ΤΟΥ ΔΙΟΣ ΣΤΗΝ ΟΛΥΜΠΙΑΤης ...\nΑΝΕΞΕΛΕΓΚΤΟ ΠΑΘΟΣ Της Δήμητρας Παπαναστασοπούλου ...\nΒΛΑΝΤ Γ΄ ΔΡΑΚΟΥΛ Ή ΤΣΕΠΕΣ (ΠΑΛΟΥΚΩΤΗΣ)1431-1477Ποι...\nΝΑΟΣ ΟΛΥΜΠΙΟΥ ΔΙΟΣΤης Dimitra Papanastasopoulou ...\nΝΙΚΟΣ ΚΑΖΑΝΤΖΑΚΗΣΑΝΑΦΟΡΑ ΣΤΟΝ ΓΚΡΕΚΟΟ γιόςΤης Dimi...\nΠΑΡΘΕΝΩΝΑΣΗ Ιστορία και τα μυστικά τουΤης Dimitra ...\nΓΕΩΡΓΙΟΣ ΓΕΝΝΑΔΙΟΣ (1786-1854)Της Δήμητρας Παπανασ...\nΝΙΚΟΣ ΚΑΖΑΝΤΖΑΚΗΣΑΝΑΦΟΡΑ ΣΤΟΝ ΓΚΡΕΚΟΤης Δήμητρας Π...\nΤΟΠΟΙ ΚΑΙ ΑΝΘΡΩΠΟΙΠΑΡΑΔΟΥΝΑΒΙΕΣ ΗΓΕΜΟΝΙΕΣ ΑΠΟΣΤΟΛΟ...


Περάστε κόσμε.....: 2006\nΜια στάση εδώ (Μητροπάνος)\nΝα βγω στο δρόμο να χορέψω ένα ζεμπέκικο.\nΘα κάνω στάση στη διπλή γραμμή του δρόμου.\nΝα σταματήσω θέλω την κυκλοφορία.\nΓια να φωνάξω ότι πρόδωσες την πιο όμορφη ιστορία.\nΜε δυο ξεσπάσματα, να ξεχαστούνε της ζωής μας τα ξεσπάσματα.\nΝα με αντικρύζεις, τάχα πως με υποστηρίζεις.\nΕίναι το αγαπημένο μου και το άκουσα απόψε στην ΝΕΤ, στο αφιέρωμα του Μάριου Τόκα.\nΑναρτήθηκε από porter στις 12/17/2006 12:02:00 π.μ. 1 σχόλιο:\nsok two sok\nΈπρεπε να πάω κι εκεί.....\nΉταν όλα σκοτεινά και σφίχτηκα...\nΠριν χτυπήσω κουδούνι είδα την πόρτα ν' ανοίγει μέσ' τα σκοτάδια.\nΉταν η ίδια, μόνη της.\nΈμεινα πολύ. Είπαμε πολλά.\nΠήρα δυνάμεις απ' το χαμόγελό της, την αισιοδοξία της και το θάρρος της.\nΑπέφευγα να κοιτάζω την μεγάλη διαφορά στην μπλούζα της.\nΈνας πολύ μεγάλος λόφος μόνος του. Το δεξί βουνό είχε φύγει....\nΕίπαμε κι άλλα κι άλλα, ξεχαστήκαμε.\nΌλα φυσιολογικά. Και τα κιλά της και τα μαλλιά της και οι περιγραφές της ζωής της τους τελευταίους μήνες, μέχρι.....\nΜέχρι που αυθόρμητα μου σήκωσε την μπλούζα να δω!\nΠάγωσα. Τρόμαξα. Δεν το φανταζόμουν έτσι. Ήταν φρέσκια και η τομή... Τα ράματα έφταναν μέχρι και την μασχάλη, αφού αφαίρεσε και τους λεμφαδένες.\nΜουγκάθηκα για κάποια λεπτά.\nΜετά την ρώτησα αν πονάει και κατέβασα το χέρι της απαλά που κράταγε την μπλούζα.\nΔεν ήθελα να καταλάβει το σοκ μου. Δεν ήθελα να αλλάξω την ψυχολογία της, που τόσο χαίρομαι, που τουλάχιστον αυτή είναι σε πολύ καλά επίπεδα.\nΘεέ μου, δώσε θάρρος στον άνθρωπο ν' αντέχει....\nΠάρε τον πόνο και τις αρρώστιες πίσω. Γιατί τις έδωσες; Γιατί;\nΔυο σκληρές σκηνές απόψε ο ξυπνητός εφιάλτης μου.\nΣαν φλας, σαν αστραπές που αστράφτουν συνέχεια μπροστά μου.\n"Δεν έπρεπε να πας σε καμμία", με μάλωσε η κόρη μου. "Ή τουλάχιστον ας πήγαινες στην μία!"\n"Εμένα σκέφτεσαι κορίτσι μου; Εγώ έχω το πρόβλημα; Αλίμονο στα κορίτσια...."\n"Εσένα σκέφτομαι μαμά μου. Εσύ θα μου λείψεις αν πάθεις κάτι! Να είναι καλά τα κορίτσια, αλλά δεν τα βοηθάς αν πηγαίνεις, κι εφόσον δεν τ΄αντέχεις. Απαιτώ να προσέχεις τον εαυτό σου!" και ύψωσε την φωνή της.\n"Τον προσέχω κορίτσι μου! Τον προσέχω! Γι΄αυτό και καθυστέρησα να πάω."\n"Ναι! Απ΄την πολύ προσοχή πήγες και στις δυο σήμερα!"\n"Μη φοβάσαι κορίτσι μου! Όλα θα πάνε καλά! Κι αν δεν πάνε, εσύ πρέπει να είσαι δυνατή και ψύχραιμη και κυρίως να προσέχεις τον εαυτό σου!"\nΑναρτήθηκε από porter στις 12/03/2006 11:22:00 μ.μ. 1 σχόλιο:\nΘολό το φεγγάρι, θολό και το μυαλό της.\nΆκουγα απ΄το στόμα της λόγια που δεν θα μπορούσα ποτέ να φανταστώ. Απίστευτα και αταίριαστα με την δική της προσωπικότητα.\nΘολά και τα λόγια της.\nΝα ήταν αλήθεια; Γιατί όχι; Άλλωστε τα γεγονότα, τα πρόσωπα και οι ημερομηνίες ήταν αληθινές. Γιατί όχι και οι αιτίες.\nΈκπληξη τα όσα άκουσα, σοκ τα όσα είδα και έζησα από κοντά σήμερα.\nΣοκ και η εικόνα της, το βλέμμα της, οι κινήσεις της, τα λόγια της.\nΑιτία και τα χάπια. Μαζί με την ασθένεια.\n«Που να την έβλεπες στο υπόγειο δεμένη!»\nΣοκ και μόνο η φανταστική σκηνή.\nΒόλτες πάνω κάτω, πέρα δώθε. Μαζί της κι εγώ. Την κρατούσα απ΄ το μπράτσο και έσφιγγα μάτια και ψυχή, να μη λυγίσω.\nΝα μη προδοθώ ότι δεν τ΄αντέχω.\nΝα μην καταλάβει ότι θέλω να φύγω. Ότι δεν το μπορώ.\nΒόλτες και έξω στον φραγμένο, αλλά πολύ όμορφο κήπο. Αγκαζέ. Πάνω, κάτω, γύρω, γύρω.\nΘυμήθηκα μια ταινία με φυλακισμένους (ή τρελλούς;) που περπατούσε ο ένας πίσω απ΄τον άλλον και καθένας έλεγε τα δικά του ή σκεφτόταν.\nΔιαφορετικό το σκηνικό. Δυο μας αγκαζέ, μόνες μας σε έναν άδειο κήπο γιατί έκανε κρύο. Πάνω κάτω, γύρω γύρω.\nΉθελε να περπατήσει….\nΝα περπατήσει πολύ.\nΕγώ ήθελα μόνο να φύγω. Χωρίς να περπατήσω. Πετώντας αν γινόταν.\nΜα και τώρα που έφυγα, είμαι εκεί.\nΠαγωμένη, όπως κι εκεί.\nΔυο γυναίκες, νέες, να περπατούν στα χαμένα…..\nΚαι οι δυο χαμένες ήταν.\nΆρρωστη η μια.\nΠοια απ΄τις δυο άραγε πιο πολύ;\nΑν εκείνη η ψυχρή γυναίκα, η αναίσθητη για πολλούς και για πολλά, θόλωσε το μυαλό της από ευαισθησία, όπως λέει, το δικό μου το μυαλό, γιατί δεν θόλωσε ακόμη, αφού όλοι με αποκαλούν υπερευαίσθητη;\nΥπήρχε προδιάθεση λένε και βεβαρημένο παρελθόν απ’ τα 18.\nΚι εσείς γιατροί, τι κάνετε; Που είναι η θεραπεία σας;\nΦοβάμαι το αύριο. Φοβάμαι το «μετά» απ’ το «όταν» βγει. Φοβάμαι το παραπέρα….. και την ασφάλεια των παιδιών της.\nΑφήσαμε το θολό φεγγάρι στον κήπο μόνο του και την πήγα στο δωμάτιό της. Παντού κάγκελα. Στο παράθυρο η φραγμένη θέα της, μου έσφιξε πιο πολύ την καρδιά.\nΔεν μπορούσα να μείνω άλλο. Φεύγοντας τρόμαξα από νέες και νέους ασθενείς που σκοντάφταν πάνω μου. Αν είναι δυνατόν! Τόσο νέοι! Εκεί μέσα;\nΛυπόμουν και φοβόμουν.\nΦοβόμουν και λυπόμουν.\nΌταν απομακρύνθηκα φωτογράφησα πάλι το φεγγάρι.\nΘολό και πάλι.\nΑναρτήθηκε από porter στις 12/03/2006 09:56:00 μ.μ. Δεν υπάρχουν σχόλια:\nΑναρτήθηκε από porter στις 12/02/2006 04:41:00 μ.μ. Δεν υπάρχουν σχόλια:\nO Τάκης ζητάει έξτρα.\n"Λάθος!" λέει. "Λάθος συννενόησης". Ισχύει το πρώτο χαρτί κι όχι το δεύτερο της προσφοράς.\nΤο σκεφτόταν τις τελευταίες μέρες. Κάτι διαισθάνθηκα απ΄τα λόγια του. Λεφτά του λείπουν μαζί με την αξιοπρέπεια. Αυτά θα πάρει. Θα του τα δώσω εγώ και τα δυο.\nΘα τα πάρεις κύριε αύριο κιόλας. Μπορούσα και σήμερα, αλλά σου άφησα χρόνο να το σκεφτείς καλύτερα....\nΜήπως τώρα κάνεις το λάθος;\nΉθελα να κερδίσω κι εγώ χρόνο, να μην καταλάβεις πόσο με στεναχώρεσες.\nΔεν στεναχωρέθηκα για τα λεφτά. Τα λεφτά δεν έχουν ψυχή. Την ψυχή μου πόνεσες που την απογοήτευσες. Την ξεγέλασες καλά, γιατί ήσουν "φίλος" και σε εμπιστεύτηκα.\nΑύριο. Αύριο ξημερώνει μια άλλη μέρα. Όχι μη φοβάσαι. Δεν θα σου πω λόγια. Θα σε κοιτάω στα μάτια. Θα ψάξω να βρω την αλήθεια σου. Δεν θα σου πω τίποτα. Όπως και σήμερα δεν είπα. Κρατούσα το ακουστικό και σε άκουγα.\nΛεφτά θες. Λεφτά θα σου δώσω. Θα σου δώσω και μπουρμπουάρ. Για να με θυμάσαι.\nΝα θυμάσαι ότι με έκλεψες κι εγώ σε φίλεψα. Δεν νομίζω να στο έχει κάνει άλλος. Εγώ θα είμαι η εξαίρεση. Για να με θυμάσαι.\nΕγώ αύριο θα σε "βγάλω" απ΄τη ζωή μου, την ώρα που θα σε πληρώνω. Εσύ θα θυμάσαι μια ζωή ότι κέρδισες 1500 ευρώ, γιατί πούλησες συγγένεια, φιλία και εργοδότη.\nΚαθένας ότι ζητάει παίρνει. Θα τα πάρεις Τάκη κι ας μην πρέπει. Χαλάλι σου. Μακάρι να σε κάνουν ευτυχισμένο αυτά.\nΜακάρι να καταλάβεις και το νόημα της ζωής, πριν είναι αργά.\nΑναρτήθηκε από porter στις 12/02/2006 03:03:00 π.μ. Δεν υπάρχουν σχόλια:\n"Να μη σου δώσει ο Θεός, όσα μπορείς ν΄αντέξεις".\nΕγώ δεν αντέχω άλλα. Ο εφιάλτης αυτής της εβδομάδας κάπου πρέπει να τελειώσει.\nΤ΄ακούς Θεέ εκεί ψηλά;\nΘέλω να γελάσω ΞΑΝΑ!\nΠάρε τα μαύρα σύννεφα. Κρύψ΄τα! Να μην τα βλέπει κανένας! Ούτε ένας!\nΑναρτήθηκε από porter στις 12/02/2006 02:35:00 π.μ. Δεν υπάρχουν σχόλια:\nΦυτρώνουν όπου βρουν σαν παλαβά.\nΣαν τα προβλήματα.\nΑναρτήθηκε από porter στις 12/02/2006 01:58:00 π.μ. Δεν υπάρχουν σχόλια:\n"Τι καίει πρωί πρωί η κυρά Λενιώ;" αναρρωτήθηκαν οι άντρες μεταξύ τους την ώρα που πήγαιναν για δουλειά. "Καθαρίζει φαίνεται τον κήπο", για τον γάμο που έχει την Κυριακή. Παντρεύει τον γιο της."\nΤ΄απόγευμα χτυπούσαν οι καμπάνες. Εκείνη η λαμπάδα που καιγόταν και έφτανε στον ουρανό, ήταν της κυρά Λενιώς. Είχε αφήσει ένα γράμμα...\nΔεν την πρόλαβαν. Κάηκε ολόκληρη. Δεν κατάλαβε κανείς στη γειτονιά, τίποτα!\nΑύγουστος ήταν. Ο γάμος έγινε στη "σκιά"....\n"Μέχρι να γίνουμε Άγγελοι, να βγάλουμε φτερά, άσε με να παραμιλώ, να καίγομαι..... "\nμε αόρατες φλόγες.\nΑναρτήθηκε από porter στις 12/02/2006 01:27:00 π.μ. Δεν υπάρχουν σχόλια:\nΠόρτες και παράθυρα ζωής\nΜου το είπες γελαστά στο τηλέφωνο, σαν να μιλούσες για συνάχι:\n"Έχω καρκίνο. Έκανα αφαίρεση στήθους. Ήταν κακοήθης. Κάνω χημειοθεραπείες. Και πριν ρωτήσεις για τα μαλλιά μου, θα σου πω ότι κάνω απ΄αυτές που δεν πέφτουν τα μαλλιά. Και τι να κάνω; Γελάω κι εγώ. Μπορώ να κάνω κάτι άλλο; Τον Αύγουστο πήγα να κάνω ένα μπάνιο και τ΄ανακάλυψα.... Εσύ τι κάνεις;"\nΕγώ τι να κάνω; Τι μπορώ να κάνω;\nΛυπάμαι για σένα, λυπάμαι για μένα, λυπάμαι για "την", λυπάμαι για "τον", λυπάμαι για πολλά. Λυπάμαι για όλα.\nΜη αντέχοντας άλλο πόνο, φωτογράφιζα πόρτες και παράθυρα....\nΣαν τις πόρτες και τα παράθυρα της ζωής....\nΑναρτήθηκε από porter στις 12/02/2006 12:30:00 π.μ. Δεν υπάρχουν σχόλια:\nΚόρη της ήταν κόρη μου!\nΗ κυρά Ζωή δεν είχε παιδιά. Έμενε στον τρίτο. Μια κοπέλα απ΄τον τέταρτο έμεινε έγκυος και την παράτησε ο φίλος της. Άνοιξε την αγκαλιά της, την πήρε σπίτι της, υιοθέτησε και μεγάλωσε το μωρό.\nΠριν δυο μέρες η κυρά Ζωή πέθανε στο χειρουργείο πάνω σε επέμβαση καρδιάς.\nΈνας παππούς, μια γυναίκα και ένα κοριτσάκι έκλαιγαν σπαρακτικά.\n"Μαμά, νόμιζα πως ήταν κόρη της! Τώρα το έμαθα!"\n"Κόρη της ήταν κόρη μου!"\nΑναρτήθηκε από porter στις 11/28/2006 01:21:00 π.μ. 1 σχόλιο:\nΟ Γιάννης έκλεισε ραντεβού με τον καρδιολόγο αύριο το απόγευμα. Ένιωσε κάποιες ενοχλήσεις σήμερα το απόγευμα. Παράξενες.\n"Κλείσε και για μένα", του είπα. "Νιώθω πολλά τσιμπήματα από χθες..."\nΟ Αόρατος Γιατρός θα μπορέσει άραγε να έρθει και μαζί μας;\nΑναρτήθηκε από porter στις 11/28/2006 01:13:00 π.μ. Δεν υπάρχουν σχόλια:\nΟ Αόρατος Γιατρός βοήθειά της!\nΣε λίγες ώρες θα κάνει εξετάσεις. Είναι νέα και ωραίος άνθρωπος. Άτυχη στην υγεία όμως.\nΠολύ νέα έχασε το ένα της νεφρό. Τώρα τελευταία οι εξετάσεις δείχνουν ότι καταστρέφεται και το δεύτερο.\nΑύριο θα μάθει....\nΕγώ της ευχήθηκα και της σύστησα έναν Αόρατο Γιατρό που θα είναι μαζί της και όλα θα πάνε καλά.\nΑναρτήθηκε από porter στις 11/28/2006 01:05:00 π.μ. Δεν υπάρχουν σχόλια:\nΗ λεπτή γραμμή του μυαλού\n"Κάτι συμβαίνει με τον Νίκο. Είναι παράξενος τελευταία...."\n"Ε! θα βρήκε καμμιά γκόμενα και μπορεί να σκέφτεται να χωρίσει..."\nΠου αλλού να πάει το μυαλό σου;\nΠέρασαν μέρες. Ο Νίκος και η συμπεριφορά του περίεργη.\nΜέχρι που μας το είπε. Η γυναίκα του εδώ και μέρες είναι σε ψυχιατρική κλινική, στα πολύ βαριά περιστατικά.\n"Μα γιατί; Και πως; Και τι; Και τα παιδιά; Και ο μικρός; Κι εκείνη; Κι εσύ;"\nΚι εμείς; Και τώρα;\nΑναρτήθηκε από porter στις 11/28/2006 12:53:00 π.μ. Δεν υπάρχουν σχόλια:\nΔεν έχει σειρά το ταξίδι....\nΤρεία χρόνια ολόκληρα και δεν της είπαν πως έχει καρκίνο. Της έλεγαν και της λένε ακόμα ψέμματα. Ο άντρας της την έτρεχε συνέχεια στα νοσοκομεία για χημειοθεραπείες. Πριν ένα μήνα κουράστηκε. Αρρώστησε και εκείνος. Έπαθε έμφραγμα. Έμεινε στην εντατική δέκα μέρες, το ξεπέρασε και γύρισε στο σπίτι του. Σε ένα μήνα θα έκανε εγχείρηση καρδιάς.\n"Να περπατάς" του είπαν οι γιατροί.\nΠερπάτησε κι αυτός πολύ.\nΠερπατώντας έπαθε ανακοπή και ο μικρός που έτυχε να είναι μαζί του, τον φίλαγε, τον χτύπαγε, του φώναζε:\n"Παπού, μην μου πεθάνεις κι εσύ! Ξέρω ότι θα πεθάνει η γιαγιά. Μη μου πεθάνεις κι εσύ! Δεν θα σ΄αφήσω.... Μείνε παππού, πήρα τηλέφωνο την μαμά και έρχεται ασθενοφόρο..."\nΆκουγε τον μικρό απ΄το ανοιχτό κινητό η μαμά του....\nΔιπλός, τριπλός ο σπαραγμός.\nΟι συγγενείς σήκωσαν τον νεκρό αγκαλιά και τον έσκυψαν πάνω της, να τον χαιρετήσει η άρρωστη γυναίκα του που είναι καρφωμένη στο κρεββάτι.\nΑχ! Πόσος πόνος!\nΑναρτήθηκε από porter στις 11/28/2006 12:24:00 π.μ. 1 σχόλιο:


ΟΙΚΟΛΟΓΙΚΗ ΔΥΤΙΚΗ ΕΛΛΑΔΑ: Απριλίου 2011\n«Ανεπαισθήτως» πέρασε η κρίσιμη απόφαση\nΜε συνοπτικές διαδικασίες ο Δήμος επέλεξε το αδιέξοδο – μάλλον για να δικαιολογήσει την ανικανότητα του , δηλώνει ο Περιφ. Σύμβουλος Κ. Παπακωνσταντίνου\nΣτις τρεις τα ξημερώματα της Μ. Δευτέρας το Δημοτικό Συμβούλιο Αιγιάλειας ενέκρινε κατά πλειοψηφία την επιλογή της αμερικανικής εταιρίας για εργοστάσιο απορριμμάτων στην Αιγιάλεια. Ο Περιφερειακός Σύμβουλος της Οικολογικής Δυτικής Ελλάδας Κώστας Παπακωνσταντίνου σχολίασε:\n«Παρά τις πολυσέλιδες δημοσιεύσεις και τις διθυραμβικές ανακοινώσεις που είχαν προηγηθεί, στην κρίσιμη ώρα της απόφασης η Δημοτική αρχή τήρησε ‘σιγή ασυρμάτου’. Εξαφάνισε το θέμα ανάμεσα σε πολλά άλλα και το πέρασε … νύχτα.\nΈνα τόσο κρίσιμο θέμα όφειλε να είναι πρώτο στην ημερήσια διάταξη. Έπρεπε να εξαντληθούν οι δυνατότητες για ανοιχτές και διαφανείς διαδικασίες. Ο Πρόεδρος του Συμβουλίου είχε τη δυνατότητα (και, πολιτικά, την υποχρέωση) να καλέσει πολίτες που ενδιαφέρονται.\nΉταν μεθόδευση για να αποφύγουν την κριτική και να επιβάλουν τη δεσμευτική λύση που βάζει τέλος στην ανακύκλωση και τη μείωση του όγκου απορριμμάτων. Για 25 χρόνια θα αγωνιζόμαστε να παράγουμε σκουπίδια για να τροφοδοτούμε το εργοστάσιο. Και όλα αυτά, την ώρα που η νομοθεσία μας επιβάλλει μείωση του όγκου των σκουπιδιών και ανακύκλωση.\nΕίναι απίστευτο ότι η Δημοτική Αρχή δεν βλέπει το αδιέξοδο αυτής της λύσης, ιδιαίτερα σε σχέση με τον Περιφερειακό Σχεδιασμό. Ίσως βέβαια το βλέπει, και προσβλέπει στο ‘μπλοκάρισμα’ για να επικαλεσθεί ότι ‘προσπάθησε αλλά δεν την άφησαν’ - τυπική δικαιολογία για να καλυφθεί η ανικανότητα.»\nΑναρτήθηκε από ΟΙΚΟΛΟΓΙΚΗ ΔΥΤΙΚΗ ΕΛΛΑΔΑ στις 1:30 π.μ. Δεν υπάρχουν σχόλια:\nΑναρτήθηκε από ΟΙΚΟΛΟΓΙΚΗ ΔΥΤΙΚΗ ΕΛΛΑΔΑ στις 1:24 π.μ. Δεν υπάρχουν σχόλια:\nΗ καλή πρωτοβουλία να μην οδηγήσει σε κλειστή ελίτ\nΗ διασύνδεση της επιστημονικής έρευνας με την κοινωνία χρειάζεται σε πολλούς τομείς, όχι μόνο σε υψηλή τεχνολογία, υποστηρίζει ο Περιφ. Σύμβουλος Κ. Παπακωνσταντίνου\n«Πρόκειται για εξαιρετική ιδέα, φοβάμαι όμως ότι στο τέλος ίσως βοηθήσει μόνο εκείνους που έτσι κι αλλιώς θα τα κατάφερναν μόνοι τους» σχολίασε ο Περιφερειακός Σύμβουλος της Οικολογικής Δυτικής Ελλάδας Κώστας Παπακωνσταντίνου μετά τη συνεδρίαση του Περιφερειακού Συμβουλίου όπου συμφωνήθηκε η Διασύνδεση Πανεπιστημίων ΑΤΕΙ και Ερευνητικών Κέντρων με την έρευνα, καινοτομία και ανάπτυξη, και συνέχισε:\n«Βασικός σκοπός της πρωτοβουλίας του κ. Δουγένη και του Περιφερειάρχη είναι η σύνδεση έρευνας - επιχειρηματικότητας - ανάπτυξης. Σύμφωνοι και μπράβο τους! Ακούγοντας όμως τους προσκεκλημένους στο Περιφερειακό Συμβούλιο διαπιστώσαμε ότι υπάρχουν εξαιρετικοί επιστήμονες αλλά και ικανότατοι επενδυτές που γνωρίζουν πώς να υλοποιήσουν τις νέες ιδέες. Αν η διασύνδεση γίνει μόνο γι αυτούς τότε απλά θα δώσουμε περισσότερες ευκαιρίες μόνο σε μία πανεπιστημιακή ελίτ και σε λίγους εκλεκτούς επιχειρηματίες. Δεν διαφωνούμε. Για να φτάσει, όμως, η διασύνδεση παντού πρέπει να απλωθεί σε πολλούς τομείς έρευνας και να στοχεύει τόσο στην επιχειρηματικότητα όσο και στους Περιφερειακούς Σχεδιασμούς και στην ορθολογική κατανομή περιφερειακών πόρων».\n«Η υψηλή τεχνολογία είναι ένας μόνο τομέας και δεν πρέπει να μονοπωλήσει το ενδιαφέρον της ‘Επιτροπής Διασύνδεσης’. Ο πρωτογενής τομέας και οι φυσικοί πόροι είναι εξίσου σημαντικοί. Η αύξηση της γεωργικής παραγωγής, η προστασία της γεωργικής γης και των ακτών, η αντιμετώπιση της διάβρωσης, η επένδυση στο ανθρώπινο κεφάλαιο έχουν τεράστιο οικονομικό ενδιαφέρον – ίσως μεγαλύτερο από την αριστεία στην υψηλή τεχνολογία. Χρειαζόμαστε και σε αυτούς τους τομείς τους καλούς επιστήμονες για καινοτόμες λύσεις. Λύσεις που θα βοηθήσουν νέους επιχειρηματίες και παραγωγούς αλλά και την ίδια την Περιφέρεια στο να διαχειριστεί αποτελεσματικά τους πόρους της. Δεν είναι απαραίτητο να γίνουμε ‘silicon valley’ για να αναπτυχθούμε»\nΑναρτήθηκε από ΟΙΚΟΛΟΓΙΚΗ ΔΥΤΙΚΗ ΕΛΛΑΔΑ στις 1:26 π.μ. Δεν υπάρχουν σχόλια:\nΑπαιτούνται άμεσες ενέργειες για να αντιστραφεί η πορεία εξαφάνισης της παράκτιας ζώνης.\nΗ προστασία των ακτών και των ποταμών βασική προτεραιότητα για την Περιφέρεια.\n«Η Περιφέρεια Δυτικής Ελλάδας δεν μπορεί να κλείνει τα μάτια σ’ ένα από τα πιο σοβαρά προβλήματα για την κοινωνία, την οικονομία και το περιβάλλον». Η παρέμβαση του Περιφερειακού Συμβούλου της Οικολογικής Δυτικής Ελλάδας Κώστα Παπακωνσταντίνου στην ημερίδα του ΤΕΕ, το Σάββατο 9 Απριλίου, στην Πάτρα, για τη διάβρωση των ακτών, επικεντρώθηκε στις ευθύνες της Περιφέρειας σχετικά με τον υπ’ αριθμό ένα κίνδυνο για τις παράκτιες περιοχές, ιδιαίτερα εν όψει των κλιματικών αλλαγών. Η διάβρωση των ακτών οδηγεί σε απώλεια χιλιάδων στρεμμάτων παράκτιας γης και απειλεί όχι μόνο τις περιουσίες της παράκτιας ζώνης αλλά και χιλιάδες ανθρώπινες ζωές σε περίπτωση φαινομένων τσουνάμι.\nΣτην ημερίδα αποκαλύφθηκε ότι η κύρια αιτία για τη διάβρωση των ακτών είναι οι επεμβάσεις στην παράκτια ζώνη, όπως η κατασκευή αλιευτικών καταφυγίων και παράκτιων δρόμων, και η παύση τροφοδότησης των ακτών με φερτά υλικά λόγω αμμοληψιών και κατασκευής φραγμάτων στα ποτάμια. Παράλληλα, έγινε προφανές ότι το μεγαλύτερο μέρος των επεμβάσεων για προστασία από τη διάβρωση, όπως το μπάζωμα, οι κυματοθραύστες και οι κάθετοι πρόβολοι, δεν έχουν αποτέλεσμα – αντίθετα έχουν επιδεινώσει το πρόβλημα.\nΗ ολοκληρωμένη διαχείριση της παράκτιας ζώνης και τα ήπια έργα προστασίας των ακτών αποτελούν σήμερα την μόνη λύση και άμυνα απέναντι στο μεγάλο πρόβλημα.\n«Η Περιφέρεια Δυτικής Ελλάδας οφείλει να προβεί σε δύο άμεσες ενέργειες, δήλωσε ο Κ. Παπακωνσταντίνου:\nΝα σταματήσει ΤΩΡΑ κάθε επέμβαση στα ποτάμια για απόληψη αμμοχάλικου. Αυτό είναι το υλικό με το οποίο χτίζονται οι ακτές μας. Αυτή τη στιγμή δεκάδες φορτηγά απομακρύνουν αμμοχάλικο από την κοίτη ποταμών της Αιγιάλειας όπως ο Κράθης, ο Σελινούντας και ο Μεγανίτης. Δεν μπορούμε να θεραπεύσουμε το πρόβλημα της διάβρωσης αν δεν σταματήσουμε τις αιτίες που το προκαλούν.\nΝα καλέσει το ΤΕΕ και τους Πανεπιστημιακούς καθηγητές σε κοινή δράση για την άμεση προώθηση δράσεων στα πλαίσια του ΕΣΠΑ για παρακολούθηση της παράκτιας ζώνης και εφαρμογή ολοκληρωμένου σχεδίου διαχείρισης και παρεμβάσεων. Δεν μπορούμε να λέμε ότι δεν έχουμε προτάσεις για το ΕΣΠΑ όταν υπάρχουν τόσο σοβαρά προβλήματα και τέτοιο επιστημονικό δυναμικό διαθέσιμο».\nΝα εκπονήσει σχέδιο δράσης, με σταδιακά αλλά σταθερά βήματα για την εφαρμογή του Νόμου περί Αιγιαλού και Παραλίας, τόσο σε ότι αφορά τις παράνομες κατασκευές στα κοινόχρηστα αυτά στοιχεία του εδάφους, όσο και την απελευθέρωση της πρόσβασης προς τις ακτές.\nΦυσικά, πρέπει επίσης να σταματήσει κάθε επέμβαση στις παραλίες αν δεν έχουν μελετηθεί σοβαρά οι επιπτώσεις όσον αφορά τη διάβρωση. Είναι απίστευτο ότι ακόμη και τα τελευταία χρόνια έχουν υλοποιηθεί έργα όπως το αλιευτικό καταφύγια στα Λεχαινά, που κυριολεκτικά κατέστρεψαν τις παραλίες της Β. Ηλείας. Όσο για την Αιγιάλεια, όπου συνεχίζεται η παράνομη καταλήστευση των «αδρανών» υλικών από τα ποτάμια, εκεί δεν υπάρχει δικαιολογία – πρέπει να σταματήσει ΤΩΡΑ».\nΗ Οικολογική Δυτική Ελλάδα συγχαίρει το ΤΕΕ Δυτικής Ελλάδας για την ημερίδα. Ωστόσο τέτοιες εκδηλώσεις πρέπει να γίνονται πιο συχνά και να εστιάζουν στο ευρύ κοινό και λιγότερο στην ανταλλαγή απόψεων μεταξύ των ειδικών.\nΑναρτήθηκε από ΟΙΚΟΛΟΓΙΚΗ ΔΥΤΙΚΗ ΕΛΛΑΔΑ στις 10:31 π.μ. Δεν υπάρχουν σχόλια:


Ευφράτης — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nit-1 σ. 1026-1027\nΤο μεγαλύτερο και σημαντικότερο ποτάμι της νοτιοδυτικής Ασίας, αποκαλούμενο Φιράτ Νεχρί στην τουρκική, ένα όνομα που μοιάζει πολύ με το εβραϊκό όνομα Περάθ και το αρχαίο περσικό όνομα Ουφράτου. Ο Ευφράτης μνημονεύεται για πρώτη φορά στο εδάφιο Γένεση 2:14 ως ένας από τους τέσσερις ποταμούς που πήγαζαν κάποτε από την Εδέμ.\nΌριο της Περιοχής που Παραχωρήθηκε στον Ισραήλ. Ο Θεός σύναψε διαθήκη με τον Αβραάμ, δηλώνοντάς του ότι θα έδινε στο σπέρμα του τη γη που εκτεινόταν «από τον ποταμό της Αιγύπτου ως το μεγάλο ποταμό, τον ποταμό Ευφράτη». (Γε 15:18) Αυτή η υπόσχεση δόθηκε ξανά στο έθνος του Ισραήλ. (Εξ 23:31· Δευ 1:7, 8· 11:24· Ιη 1:4) Το εδάφιο 1 Χρονικών 5:9 δηλώνει ότι κατά την περίοδο πριν από τη βασιλεία του Δαβίδ ορισμένοι απόγονοι του Ρουβήν επέκτειναν τον τόπο της κατοικίας τους «μέχρι την είσοδο της ερήμου στον ποταμό Ευφράτη». Ωστόσο, δεδομένου ότι ο Ευφράτης βρίσκεται περίπου 800 χλμ. μακριά, προς τα «ανατολικά της Γαλαάδ» (1Χρ 5:10), αυτό μπορεί απλώς να σημαίνει ότι οι Ρουβηνίτες επέκτειναν την περιοχή τους Α της Γαλαάδ, στις παρυφές της Συριακής Ερήμου, η οποία φτάνει μέχρι τον Ευφράτη. (Η RS λέει: «μέχρι την είσοδο της ερήμου από αυτή την πλευρά του Ευφράτη»· JB: «στην αρχή της ερήμου που καταλήγει στον ποταμό Ευφράτη»· βλέπε επίσης ΚΛΠ.) Φαίνεται λοιπόν ότι η υπόσχεση του Ιεχωβά εκπληρώθηκε στο ακέραιο για πρώτη φορά κατά τη διάρκεια της βασιλείας του Δαβίδ και του Σολομώντα, όταν τα όρια της επικράτειας του Ισραήλ διευρύνθηκαν περικλείοντας το αραμαϊκό βασίλειο της Ζωβά, με αποτέλεσμα να φτάσουν μέχρι τις όχθες του Ευφράτη, προφανώς κατά μήκος του τμήματος που διαρρέει τη βόρεια Συρία. (2Σα 8:3· 1Βα 4:21· 1Χρ 18:3-8· 2Χρ 9:26) Λόγω της σπουδαιότητάς του, συχνά ονομαζόταν απλώς “ο Ποταμός”.—Ιη 24:2, 15· Ψλ 72:8.\nΠηγές και Διαδρομή. Ο Ευφράτης, του οποίου το μήκος φτάνει τα 2.700 χλμ. περίπου, έχει ως πηγές του δύο, κυρίως, ποταμούς. Ο ένας, που είναι γνωστός ως Καρά Σου, πηγάζει από τη βορειοανατολική Τουρκία, περίπου 100 χλμ. μακριά από τη νοτιοανατολική γωνία της Μαύρης Θάλασσας. Οι πηγές του άλλου, του Μουράτ Νεχρί, βρίσκονται ανάμεσα στη λίμνη Βαν και στο όρος Αραράτ, περίπου σε ίση απόσταση και από τα δύο. Σχεδόν στο μέσο της περιοχής που χωρίζει τους δύο ποταμούς βρίσκεται η κοιλάδα του ποταμού Αράξ, ο οποίος, όπως πιστεύουν μερικοί, συνδέεται με τον ποταμό Γιών του εδαφίου Γένεση 2:13. Ο Καρά Σου και ο Μουράτ Νεχρί ρέουν σχεδόν παράλληλα με κατεύθυνση προς τα Δ μέχρις ότου ενώνονται κοντά στην πόλη Κεμπάν, σε υψόμετρο περίπου 610 μ. πάνω από την επιφάνεια της θάλασσας.\nΑπό εκείνο το σημείο και έπειτα οι δύο ποταμοί σχηματίζουν από κοινού τον καθαυτό Ευφράτη. Έπειτα από 640 χλμ. περίπου ορεινής διαδρομής, με αφετηρία τις αρχικές πηγές του Μουράτ Νεχρί, ο ποταμός στη συνέχεια στρίβει νότια καλύπτοντας απόσταση περίπου 480 χλμ., κατά μήκος της οποίας η ροή του διακόπτεται από διάφορους καταρράκτες και κλιμακώσεις, ώσπου τελικά ξεπροβάλλει στην πεδιάδα της Συρίας, κοντά στη θέση της αρχαίας Χαρκεμίς.\nΤο ρηχό πέρασμα στη Χαρκεμίς. Η Χαρκεμίς έλεγχε το κυριότερο πέρασμα το οποίο χρησιμοποιούσαν τα στρατεύματα ή τα καραβάνια που πήγαιναν από τη βόρεια Μεσοποταμία στη βόρεια Συρία. Η Χαρκεμίς ήταν μια μεγάλη οχυρωμένη πόλη που αργότερα περιήλθε υπό ασσυριακή κυριαρχία. (Ησ 10:5-9) Ο Φαραώ Νεχαώ κατέλαβε την πόλη γύρω στο 629 Π.Κ.Χ., αφού συγκρούστηκε με το στρατό του Ιωσία στη Μεγιδδώ και θανάτωσε αυτόν το βασιλιά του Ιούδα καθώς πήγαινε εκεί. (2Βα 23:29· 2Χρ 35:20-24) Περίπου τρία με τέσσερα χρόνια αργότερα (625 Π.Κ.Χ.), τα στρατεύματα του Ναβουχοδονόσορα πέρασαν τον Ευφράτη και νίκησαν τους Αιγυπτίους στη Χαρκεμίς, σηματοδοτώντας την πλήρη παρακμή της κυριαρχίας της Αιγύπτου στη Συροπαλαιστίνη.—Ιερ 46:2, 6, 10· 2Βα 24:7.\nΑπό τη Χαρκεμίς στον Περσικό Κόλπο. Στο ύψος της Χαρκεμίς ο Ευφράτης απέχει από τη Μεσόγειο μόνο 160 χλμ. περίπου. Ωστόσο, ο ποταμός στη συνέχεια στρίβει, διαγράφοντας νοτιοανατολική πορεία με κατεύθυνση τον Περσικό Κόλπο, ο οποίος βρίσκεται 1.100 και πλέον χλμ. μακριά. Ο μέσος ρους του Ευφράτη εκτείνεται από τη Χαρκεμίς μέχρι την πόλη Χιτ, που βρίσκεται σε μια περιοχή με λάκκους ασφάλτου, και η ροή του ενισχύεται από τα νερά των ποταμών Μπαλίκ και Χαμπούρ. Μετά τη Χιτ ο ποταμός διαρρέει την εύφορη πεδιάδα της Μεσοποταμίας, και περίπου 80 χλμ. νοτιότερα της Χιτ, στα περίχωρα της Βαγδάτης, πλησιάζει τον ποταμό Τίγρη σε απόσταση 40 χλμ. Σε αυτό το κατώτερο τμήμα του, ο Ευφράτης χάνεται μέσα στα εκτεταμένα έλη και στα κατεστραμμένα κανάλια, και η ροή του γίνεται πολύ αργή.\nΟ Ευφράτης και ο Τίγρης ενώνονται τελικά κοντά στην Μπάσρα, και από το σημείο της συμβολής τους μέχρι τον Περσικό Κόλπο ο ποταμός είναι γνωστός ως Σατ-αλ-Άραμπ. Σύμφωνα με τον Πλίνιο και με άλλους αρχαίους ιστορικούς, η εκβολή του Ευφράτη στη θάλασσα αρχικά βρισκόταν σε διαφορετικό σημείο από αυτήν του Τίγρη. (Φυσική Ιστορία [Naturalis Historia], VI, XXVI, 128-131) Πιστεύεται γενικά ότι οι προσχώσεις των δύο ποταμών έχουν προεκτείνει την περιοχή του δέλτα στο μυχό του Περσικού Κόλπου και ότι στο παρελθόν η ακτογραμμή βρισκόταν πολύ πιο Β, ενδεχομένως στο ύψος της αρχαίας πόλης Ουρ των Χαλδαίων, όπου ζούσε αρχικά ο Αβραάμ.\nΗ στάθμη των νερών του Ευφράτη φτάνει στο χαμηλότερο σημείο τον Σεπτέμβριο και στη συνέχεια αυξάνεται σταθερά μέχρι τον Μάιο, οπότε και φτάνει στο σύνηθες ανώτερο σημείο της. Λόγω του ότι λιώνουν τα χιόνια, την άνοιξη σημειώνονται πλημμύρες. Η ετήσια υπερχείλιση τόσο του Ευφράτη όσο και του Τίγρη είναι αναμφίβολα ο λόγος για τον οποίο ο Ησαΐας περιγράφει τη Βαβυλωνία ως “την έρημο της θάλασσας”. (Ησ 21:1, 2) Οι πλημμύρες αυτές ελέγχονταν κατά την αρχαιότητα με αναχώματα και υδροφράκτες που παροχέτευαν τα νερά σε αρδευτικά κανάλια και σε υδροταμιευτήρες. Αυτά τα κανάλια σχημάτιζαν ένα αρδευτικό δίκτυο ανάμεσα στον Ευφράτη και στον Τίγρη το οποίο διασφάλιζε την παραγωγικότητα του μεγαλύτερου μέρους της κάτω Βαβυλωνίας. Με το πέρασμα των αιώνων, τα κανάλια γενικά έφραξαν και έκλεισαν, με αποτέλεσμα την υποβάθμιση της γεωργίας. Η συσσώρευση αλάτων στο έδαφος εξαιτίας της άρδευσης συνέτεινε επίσης στη σταδιακή διάβρωση της άλλοτε εύφορης κοιλάδας.\nΚυριότερες Πόλεις. Στις όχθες του Ευφράτη ήταν χτισμένες πολλές αρχαίες πόλεις, όπως η Ουρ, η Ερέχ, η Κις και η Βαβυλώνα. Ο ρους του ποταμού προφανώς έχει μετατοπιστεί κάπως Δ, γι’ αυτό και οι περισσότερες αρχαίες τοποθεσίες βρίσκονται τώρα αρκετά χιλιόμετρα Α του ποταμού.\nΗ μεγάλη πόλη της Βαβυλώνας ήταν αρχικά χτισμένη και στις δύο όχθες του Ευφράτη, και τα νερά του ποταμού σχημάτιζαν μια πλατιά και βαθιά τάφρο που περιέβαλλε την πόλη, καθώς και ένα δίκτυο καναλιών μέσα από τα τείχη της πόλης. Κατά την πτώση της Βαβυλώνας το 539 Π.Κ.Χ., ο Κύρος εξέτρεψε τα νερά του Ευφράτη και έτσι μπόρεσαν οι στρατιές του να βαδίσουν μέσα από την κοίτη του ποταμού και να εισβάλουν στην ανυποψίαστη πόλη. Με αυτόν τον τρόπο, ο Ευφράτης “ξεράθηκε”. (Ησ 44:27, 28· 45:1) Συμβολικά, έχει προφητευτεί ότι θα επέλθει το ίδιο αποτέλεσμα από το άδειασμα της “κούπας” του έκτου αγγέλου «στο μεγάλο ποταμό Ευφράτη», όπως περιγράφεται στο εδάφιο Αποκάλυψη 16:12. Το επόμενο κεφάλαιο περιγράφει την καταστροφή της συμβολικής “Βαβυλώνας της Μεγάλης”, η οποία αναφέρεται ότι «κάθεται πάνω σε πολλά νερά», που αντιπροσωπεύουν «λαούς και πλήθη και έθνη και γλώσσες».—Απ 17:1, 5, 15-18.\nΟ Ευφράτης ως Σύνορο. Η Επίσκεψη του Ιερεμία Εκεί. Ο Ευφράτης Ποταμός αποτελούσε το βόρειο σύνορο της διαφιλονικούμενης περιοχής της Παλαιστίνης και της Συρίας, για την οποία μάχονταν η Αίγυπτος και η Βαβυλώνα, γι’ αυτό και στην εποχή της Περσικής Αυτοκρατορίας χώριζε την Ανατολή από τη Δύση, πράγμα που υποδηλώνεται από την έκφραση «πέρα από τον Ποταμό». (Εσδ 4:10, 11· 5:3· 6:6· Νε 2:7) Μεταγενέστερα, ο Ευφράτης ήταν επίσης το ανατολικό όριο της Ρωμαϊκής Αυτοκρατορίας.\nΤα εδάφια Ιερεμίας 13:1-7 έχουν αποτελέσει αντικείμενο αρκετής συζήτησης, δεδομένου ότι ένα ταξίδι του Ιερεμία από την Ιερουσαλήμ ως τον ποταμό Ευφράτη, ακόμη και ως το κοντινότερο σημείο του, λίγο νοτιότερα της Χαρκεμίς, σήμαινε ότι ο Ιερεμίας έπρεπε να διανύσει 500 και πλέον χλμ. για να πάει και άλλα τόσα για να γυρίσει, και το κείμενο υποδηλώνει ότι ενδεχομένως έκανε το ταξίδι δύο φορές (αν και το μεσοδιάστημα δεν προσδιορίζεται). Εν προκειμένω, μια μετάφραση από την Ιουδαϊκή Εκδοτική Εταιρία απλώς μεταγράφει την εβραϊκή λέξη ως «Περάθ», και μερικοί υποστηρίζουν ότι δεν γίνεται λόγος για τον Ευφράτη αλλά για τη Φαρά (Ιη 18:23), κοντά στην Αναθώθ, μερικά χιλιόμετρα μακριά από την Ιερουσαλήμ. Ωστόσο, η επανάληψη του ονόματος Περάθ (Ευφράτης) τέσσερις φορές στην αφήγηση προφανώς δείχνει ότι η κατονομαζόμενη τοποθεσία είχε ουσιαστική σχέση με την προφητική εικόνα που αναπαριστούσε ο Ιερεμίας, ενώ το ασήμαντο χωριό Φαρά δεν θα προσέδιδε, όπως φαίνεται, κάποια ιδιαίτερη σημασία στο γεγονός. Αν και μερικοί επισημαίνουν ότι σε αυτά τα εδάφια δεν χρησιμοποιείται μαζί με το όνομα Περάθ η εβραϊκή λέξη ναχάρ (ποταμός), πρέπει να σημειωθεί ότι η λέξη αυτή λείπει και από το εδάφιο Ιερεμίας 51:63, παρότι η αναφορά στον Ευφράτη Ποταμό εκεί είναι προφανής. Επομένως, δεν φαίνεται να υπάρχουν βάσιμοι λόγοι για να συμπεράνουμε ότι η αφήγηση στα εδάφια Ιερεμίας 13:1-7 αναφέρεται σε κάτι άλλο εκτός από τον Ευφράτη Ποταμό.\nΕίναι πολύ πιθανό ότι το περιστατικό κατά το οποίο ο Ιερεμίας έκρυψε τη ζώνη κοντά στον ποταμό έλαβε χώρα στην ευρύτερη τουλάχιστον περιοχή του σημείου διάβασης του Ευφράτη από τα βαβυλωνιακά στρατεύματα υπό τον Ναβουχοδονόσορα, κατά την προέλασή τους η οποία οδήγησε τελικά στην ερήμωση του Ιούδα και της Ιερουσαλήμ. Όπως και να έχουν τα πράγματα, το ταξίδι, ή ενδεχομένως τα δύο ταξίδια, του Ιερεμία στον Ευφράτη πρέπει να προσέδωσε οπωσδήποτε εντυπωσιακή βαρύτητα στο προειδοποιητικό άγγελμα που αποσκοπούσε να μεταδώσει αυτή η ενέργεια στον πνευματικά διεφθαρμένο λαό του βασιλείου του Ιούδα.—Παράβαλε Ιερ 2:18, 19.


Fake Book: Αρχισαν οι απολογίες για το σκάνδαλο...\nΑρχισαν οι απολογίες για το σκάνδαλο...\nΆρχισαν οι απολογίες για το σκάνδαλο υπεξαίρεσης στο δήμο Θεσσαλονίκης.\nΑπό τους 18 κατηγορούμενος, πρώτος, απολογήθηκε ο άλλοτε υπάλληλος της Ταμειακής Υπηρεσίας του δήμου Παναγιώτης Σαξώνης. Ο πρώην δήμαρχος Βασίλης Παπαγεωργόπουλος και τα πολιτικά πρόσωπα θα απολογηθούν στο τέλος.\nΜετά από 34 μέρες ακροαματικής διαδικασίας σήμερα κατέθεσαν και οι τελευταίοι εννέα μάρτυρες υπεράσπισης, από το σύνολο των 72 μαρτύρων που παρέλασαν τους τρεισήμισι τελευταίους μήνες από το Τριμελές Εφετείο Κακουργημάτων.\nΠιο χαρακτηριστική ήταν η κατάθεση της δημοτικής υπαλλήλου που έδινε τα μετρητά στον Παναγιώτη Σαξώνη. Η υπάλληλος υποστήριξε ότι η υπηρεσία της ελεγχόταν καθημερινά από τους προϊσταμένους και κάθε φορά που έπαιρνε χρήματα της έδινε εντολή ο διευθυντής της. «Θα έρθει ο Σαξώνης να πάρει χρήματα» της έλεγε.\nΑναρτήθηκε από Fake Book στις 12:07 μ.μ.\nΕτικέτες 2005, 2006, 2007, 2008, ΔΗΜΟΣ ΘΕΣΣΑΛΟΝΙΚΗΣ


Top of The Tram: Εστιατόρια στην περιοχή\nΔραστηριότητες κοντά σε: Top of The Tram\n) Νο 93 από 231 στην κατηγορία Εστιατόρια για: Παλμ Σπρινγκς €€ - €€€ Αμερικανική\n1 Tramway Rd, Παλμ Σπρινγκς, Greater Palm Springs, CA 92262-1827\nΧαλαρό δείπνο, υπέροχη θέα, οικογενειακή ατμόσφαιρα!\nΠροσφέροντας απίθανα πιάτα, ισχυρή ποτά\nΔεν υπάρχει λόγος να για ένα γεύμα σε πακέτο\nΜια επίσκεψη στο επάνω μέρος\nΕξαιρετικό φαγητό - όχι μέσο σας γεύμα - ήταν πολύ κομψό.\nΚαλό μεσημεριανό υπέροχη θέα.\nΚέρασμα στο επάνω μέρος ενός απόλαυση!\nΛάβετε γρήγορα απαντήσεις από το προσωπικό του Top of The Tram και από προηγούμενους επισκέπτες.\nΔιεύθυνση: 1 Tramway Rd, Παλμ Σπρινγκς, Greater Palm Springs, CA 92262-1827\nΑριθμός τηλεφώνου: +1 760-327-1590


Σεμινάριο: Μη Βίαιη Επικοινωνία στην Οικογένεια | Semifind.gr\nΜη Βίαιη Επικοινωνία στην Οικογένεια\nΗ Καραγιάννη Γεωργία γεννήθηκε στο Αγρίνιο Αιτωλοακαρνανίας και είναι απόφοιτος του τμήματος Ψυχολογίας του Αριστοτελείου Παν/μιου Θεσ/νικης, και του Παιδαγωγικού τμήματος Ειδικής Αγωγής του Παν/μιου Θεσσαλίας, ενώ έχει ολοκληρώσει την εκπαίδευσή της στη Συστημική Θεραπεία στο Συστημικό Ινστιτούτο Θεσσσαλονίκης (Σ.Ι.Θ.). Έχει εργαστεί στην εκπαίδευση ενηλίκων ως συντονίστρια ομάδων γονέων, στην τυπική εκπαίδευση υποστηρίζοντας μαθητές με ειδικές εκπαιδευτικές ανάγκες, σε πλαίσια παροχής ψυχοκοινωνικών υπηρεσιών σε ευπαθείς ομάδες του πληθυσμού, καθώς και σε δομές παροχής υπηρεσιών θεραπείας και κοινωνικής αποκατάστασης σε άτομα που έχουν βιώσει επεισόδια ψύχωσης. Από το 2016 εως το 2018 εργάστηκε σε ιδιωτικό Κέντρο Δημιουργικής Απασχόλησης ΑΜΕΑ ως επιστημονικά υπέυθυνη. Παράλληλα διατηρεί ιδιωτικό γραφείο στην περιοχή της Δράμας και σχέσεις εξωτερικής συνεργασίας με Κέντρο Ημερήσιας Φροντίδας Ηλικιωμένων και με εταιρεία ανθρώπινου δυναμικού που παρέχει υπηρεσίες ψυχικής υγείας σε εργαζόμενους εταιρειών. Πυρήνας της δουλειάς της είναι οι ανθρώπινες σχέσεις και επικοινωνίες και η ανάδειξη της πολυπλοκότητάς τους. Βασική της πεποίθηση είναι ότι η δια-δικτύωση και η προσωπική ανάπτυξη είναι εργαλεία κοινωνικής αλλαγής και χειραφέτησης.\nΤο σεμινάριο απευθύνεται σε γονείς, παιδαγωγούς και κάθε είδους θεραπευτές που ασχολούνται με παιδιά. Απευθύνεται επίσης σε όλους όσους ενδιαφέρονται για το κοινωνικό ζήτημα «βία» και αναζητούν μια ολοκληρωμένη πρόταση που θα μπορούσε να ανοίξει ένα νέο διάλογο.\nΣτο σεμινάριο αυτό θα παρουσιαστούν κάποιες βασικές έννοιες της οικογενειακής θεραπείας, όπως δομή και λειτουργία της οικογένειας, καθώς και οριοθέτηση.\nΘα προσεγγίσουμε τη βία ως μια μορφή ανοριοθέτητης σχέσης.\nΘα εξερευνήσουμε τις μορφές και τις επιπτώσεις της και θα προτείνουμε μη- βίαιους τρόπους επίλυσης της σύγκρουσης.\nΘα έχουμε την ευκαιρία να συζητήσουμε για εκείνο το είδος της γονικής παρουσίας που μπορεί να αποτελέσει μια «γέφυρα» ανάμεσα στο δεσμό και την γονική εξουσία.\nΘα μιλήσουμε για συγκεκριμένους τρόπους με τους οποίους μπορεί να καλλιεργηθεί αυτού του είδους η παρουσία ως δεξιότητα.\nΤι μπορεί να σημαίνει ένα «δύσκολο παιδί» για την οικογένεια; Μεταξύ άλλων σημαίνει ένα δυναμικό σύγκρουσης. Και μια σύγκρουση που χρονιοποιείται μπορεί να έχει ολέθριες συνέπειες για την ψυχική και σωματική υγεία όλων των εμπλεκόμενων. Εκείνος λοιπόν που έχει την ευθύνη για την ευημερία των νεαρότερων μελών της οικογένειας (ο ενήλικας, ως γονέας ή παιδαγωγός) έχει και το καθήκον να εργαστεί προς την κατεύθυνση της επίλυσης της σύγκρουσης, με ένα τέτοιο τρόπο ώστε να σπάσει το φαύλο κύκλο της κλιμάκωσης. Αυτό καθίσταται ακόμα πιο επείγον στις περιπτώσεις εκείνες όπου υπάρχει βία λεκτικά ή σωματικά εκφρασμένη.\n40€ (35€ για ανέργους, φοιτητές & ΑΜΕΑ)


ΑΚΤΙΝΕΣ: Ελληνική νομοθεσία και Αλβανική συμπεριφορά…\nΕλληνική νομοθεσία και Αλβανική συμπεριφορά…\nΠΡΩΪΝΟΣ ΛΟΓΟΣ,02 ΔΕΚΕΜΒΡΙΟΥ 2016.\nΚάθε μέρα τελευταία διαβάζουμε τα έντονα παράπονα των Ελλήνων της Χιμάρας για την κατεδάφιση των σπιτιών μέσα στα οποία μένουν με τις οικογένειές τους και φυσικά την αδιαφορία των αρμόδιων αρχών τόσο των αλβανικών όσο και από ελληνικής πλευράς. Οι διαμαρτυρόμενοι Χιμαριώτες είναι Αλβανοί υπήκοοι, αλλά έχουν την «ατυχία» να είναι Έλληνες.\nΦυσικά, από ελληνικής πλευράς δεν είδαμε καμιά σχεδόν διαμαρτυρία ή συμπαράσταση. Προ μηνών παραβρέθηκα στο Μονομελές Πρωτοδικείο Ιωαννίνων ως μάρτυρας σε μια δίκη όπου εκδικάζονταν το αίτημα των κληρονόμων της Γιανιμέτε Βρυώνη, κατοίκων Αλβανίας, που διεκδικούσαν μέρος του οικοπέδου όπου είναι χτισμένη η Ακαδημία. Όταν κλήθηκα ως μάρτυρας πληροφορήθηκα με έκπληξη τα εξής:\nΟ Μουσταφά Πασάς, που είχε υπηρετήσει ως βαλής των Τρικάλων με τόπο καταγωγής το Μπεράτι της Αλβανίας είχε εγκατασταθεί στην πόλη των Ιωαννίνων, τσιφλίκι του το χωριό Μπισδούνι (Ελεούσα) και το σαράϊ του το είχε χτίσει στην οδό Μανωλιάσσης (Ναπ. Ζέρβα σήμερα), σε μεγάλο οικόπεδο. Εκεί έζησε και μεγάλωσε τις δύο κόρες του, τη Ραφέτ και τη Γιανιμέτε. Η Γιανιμέτε παντρεύτηκε τον αλβανό αξιωματικό του τουρκικού στρατού Ισμέτ Βρυώνη, τόπο καταγωγής του το Μπεράτι Αλβανίας και έζησε στη πόλη μας μέχρι το 1940, οπότε έφυγε για τον τόπο καταγωγής του συζύγου της (όταν η πατρίδα μας τέθηκε σε εμπόλεμη κατάσταση με την Αλβανία). Έκτοτε το αρχοντικό του Μουσταφά Πασά κατέρρευσε και το οικόπεδο προσαρτήθηκε μεταπολεμικά, όταν εφαρμόστηκε ρυμοτομικό σχέδιο.\nΑπό το 1940 λοιπόν που η κόρη του Μουσταφά Πασά έφυγε από τα Γιάννινα στο Μπεράτι δεν είχε δώσει σημεία ζωής ή απαιτήσεις σε κανέναν. Ξαφνικά πριν λίγα χρόνια, (στις 17-9-2009) τα παιδιά της Γιανιμέτε Βρυώνη, οι Χαρικάϊ και Σαχίν Βρυώνη με αίτησή τους ζήτησαν την κυριότητα ή αποζημίωση ενός οικοπέδου 1,910 τ.μ. και το εντοπίζουν στο οικόπεδο όπου χτίστηκε το 1929 η Ζωσιμαία Παιδαγωγική Ακαδημία.\nΗ απαίτηση αυτή των κληρονόμων της Γιανιμέτε Βρυώνη απασχόλησε προ μηνός το Μονομελές Πρωτοδικείο Ιωαννίνων σύμφωνα με την ισχύουσα νομοθεσία της Πατρίδας μας. Η Πρόεδρος του δικαστηρίου μελέτησε στη δικογραφία το αίτημα των αιτούντων και άκουσε με προσοχή τις προτάσεις του νομικού των Αγαθοεργών Καταστημάτων, τα οποία έχουν την κυριότητα του μεγαλοπρεπούς αυτού διδακτηρίου. Άκουσε φυσικά με προσοχή τους μάρτυρες που κατέθεσαν ότι το οικόπεδο των 17 περίπου στρεμμάτων είναι αγορασμένο με συμβόλαια και περιφραγμένο από το 1937, τότε που ζούσε η Γιανιμέτε εδώ χωρίς καμιά ενόχληση. Το κατέχουμε -κατέθεσαν οι μάρτυρες- από τότε πάνω από 75 χρόνια αδιατάραχτα και είναι χτισμένα σ’ αυτό, τόσο το περίφημο διδακτήριο της Ακαδημίας, όσο και ο βρεφονηπιακός σταθμός «Πολυξένη Μολυβάδα». Τι ζητάνε τώρα οι κληρονόμοι της Γιανιμέτε Βρυώνη, ύστερα από 85 χρόνια, από τότε που έφυγαν ως εχθροί μας; Υπάρχει άραγε τέτοιος Νόμος στην Πατρίδα μας που να τους δικαιώνει; Ούτε χρησικτησία ισχύει, ούτε το ότι οι κληρονόμοι της Γιανιμέτε διεκδικούν περιουσία που για μας πρέπει να θεωρείται «εχθρική περιουσία». Αλλά για να ασχολείται το δικαστήριό μας έτσι θα είναι…\nΦεύγοντας από το δικαστήριο -η απόφαση δε βγήκε ακόμη- πληροφορηθήκαμε τα γεγονότα στη Χιμάρα. Και σκεφθήκαμε: Στη Χιμάρα οι Aλβανοί ξεσπιτώνουν τις οικογένειες των ομογενών μας και τους πετάνε στο δρόμο. Εδώ Aλβανοί που έχουν φύγει ως εχθροί μας το 1940 και κατοικούν στο Μπεράτι, έρχονται και διεκδικούν περιουσίες που τις είχαν ενδεχομένως πρόγονοί τους -πασάδες, αγάδες, μπέηδες- και μάλιστα αυτό τους το επιτρέπει η ελληνική νομοθεσία. Οι Αλβανοί γκρεμίζουν τα σπίτια και πετάνε στο δρόμο οικογένειες ομογενών μας. Τι θα γίνει άραγε αν αύριο παρουσιαστούν απόγονοι του Αλή - Πασά και διεκδικήσουν το κάστρο ή τα Λιθαρίτσια; Μήπως λοιπόν πρέπει κάτι να αλλάξει στη νομοθεσία μας;\nΕμείς παρέχουμε δικαίωμα κυριότητας περιουσιών φυγάδων Αλβανών, δηλαδή τους δίνουμε το δικαίωμα να διεκδικούν «εχθρικές περιουσίες» και μάλιστα ενώ αυτές τις περιουσίες ποτέ τους δεν τις είχαν δει εδώ και 85 χρόνια.\nΔύο γεγονότα σε γειτονικές χώρες. Δύο διαφορετικοί κόσμοι και πολιτισμοί. Η Αλβανία ξεσπιτώνει οικογένειες από τα σπίτια τους και τους αφήνει διαμαρτυρόμενους στους πέντε δρόμους, γιατί είναι ελληνικής εθνικότητας.\nΗ Ελλάδα παρέχει το δικαίωμα στους αλβανούς να διεκδικούν περιουσίες προγόνων τους που τις είχαν εγκαταλείψει ως «εχθροί» μας προ πολλών ετών -το 1940- και που τώρα με διαθήκες και πλαστά ίσως συμβόλαια έρχονται και ζητάνε οικόπεδα, και άλλα ακίνητα. Στη συγκεκριμένη δίκη η Πρόεδρος του Μονομελούς Πρωτοδικείου της πόλης μας θα ενεργήσει ασφαλώς σύμφωνα με τη νομοθεσία μας και θα αποδώσει στους αιτούντες τα δέοντα. Στην Αλβανία; Τα βλέπουν αυτά; οι αρμόδιοι της Πατρίδας μας; και τι κάνουν;


ΑΡΧΙΚΗ \_ ΕΡΤ2 (Page 3)\n11Ιαν2020 – Οι Θησαυροί της Ευρώπης\nPromo-ert2, ΞΕΝΑ ΝΤΟΚΙΜΑΝΤΕΡ, ΟΙ ΘΗΣΑΥΡΟΙ ΤΗΣ ΕΥΡΩΠΗΣ\n«Νορβηγία» Η Νορβηγία είναι διάσημη για τα φιόρδ της και τη μυθολογία της. Από τα διάφορα παράξενα, θα δούμε το σαφάρι αετού και το Φεστιβάλ Βίκινγκ. Θα γνωρίσουμε και έναν παράξενο βιολόγο που κατοικεί στο παγωμένο νησί Σπίτσμπεργκ και διατηρεί εκεί όλους τους σπόρους που απαιτούνται για την επιβίωση της ανθρωπότητας. Για να θαυμάσουμε την […]\n« «Αφιέρωμα στη σοπράνο Σόνια Θεοδωρίδου» “Η Αυλή των Χρωμάτων” με την Αθηνά Καμπάκογλου παρουσιάζει ένα αφιέρωμα στη διεθνούς φήμης σοπράνο Σόνια Θεοδωρίδου. Ελάτε μαζί μας σε ένα υπέροχο ταξίδι γεμάτο λυρισμό, με την αισθαντική φωνή της Σόνιας Θεοδωρίδου. Η αγαπημένη μας λυρική ερμηνεύτρια έχει εμφανισθεί στα σπουδαιότερα θέατρα της Ευρώπης. Στο ρεπερτόριο της περιλαμβάνει […]\n«Μαρί Σόφι – Φωτεινή – Χρήστος» Για 17η χρονιά, ο Χρήστος Δημόπουλος επιστρέφει στις οθόνες μας. Τα «1.000 ΧΡΩΜΑΤΑ του Χρήστου», συνέχεια της βραβευμένης παιδικής εκπομπής της ΕΡΤ «Ουράνιο Τόξο», έρχονται και πάλι στην ΕΡΤ2, για να φωτίσουν τα μεσημέρια μας. Τα «1.000 ΧΡΩΜΑΤΑ του Χρήστου», που τόσο αγαπήθηκαν από μικρούς και μεγάλους, συνεχίζουν και […]\n«Μόνικα – Δημήτρης Καταλειφός» H ξεχωριστή τραγουδοποιός ΜΟΝΙΚΑ συναντά το ART WEEK και μιλάει για την μέχρι τώρα διαδρομή της. Πυκνή, επιτυχημένη, με κινήσεις τολμηρές και υψηλού ρίσκου. Με αφορμή το νέο της άλμπουμ με τίτλο ‘Ο κήπος είναι ανθηρός’, το οποίο αποτελεί και το πρώτο της σε ελληνικό στίχο μοιράζεται με την Λένα τον […]\n«Αρμενοχαντράδες» Είναι κάποια μέρη που οι ατέλειωτοι αιώνες αφήνουν βαθιές χαρακιές. Στο οροπέδιο των Αρμενοχαντράδων συναντιούνται πολλοί πολιτισμοί. Ο Χανδράς, οι Αρμένοι, η Βόϊλα, η Ετιά, οι Παπαγιαννάδες συνθέτουν ένα μοναδικό μωσαϊκό σε μια ατέλειωτη διαχρονία. Κραυγάζουν τα σιωπηλά ερείπια και οι εκκλησιές με τις ξεθωριασμένες αγιογραφίες. Κάθε δρομάκι, κάθε πέτρα σταλάζει μέσα σου τα […]\n«Γιάννης – Χρήστος – Ευθυμία – Ασημίνα» Για 17η χρονιά, ο Χρήστος Δημόπουλος επιστρέφει στις οθόνες μας. Τα «1.000 ΧΡΩΜΑΤΑ του Χρήστου», συνέχεια της βραβευμένης παιδικής εκπομπής της ΕΡΤ «Ουράνιο Τόξο», έρχονται και πάλι στην ΕΡΤ2, για να φωτίσουν τα μεσημέρια μας. Τα «1.000 ΧΡΩΜΑΤΑ του Χρήστου», που τόσο αγαπήθηκαν από μικρούς και μεγάλους, συνεχίζουν […]\n09Ιαν2020 – Νηστικό Αρκούδι\n«Σφυρίδα», «Σαλάτα από λάχανο με σάλτσα γιαουρτιού και δυόσμο» και «Πίτσα» Εχουμε για σας πρόταση για σφυρίδα! Ο Θοδωρής Καρίνος, είναι ο chef του εστιατορίου Fred & Ginger, στο πανέμορφο ξενοδοχείο Les Lazaristes της Θεσ/νίκης. Μας έμαθε, λοιπόν, τη σωστή θερμοκρασία για το ψήσιμο του ψαριού, το συνόδευσε με λαχανικά, κι έφτιαξε ένα πιάτο ποίημα! […]\n09Ιαν2020 – Μένουμε Ελλάδα, Βγαίνουμε έξω Eπεισόδιο 3ο «Μεσολόγγι»\n«Μεσολόγγι» Eπεισόδιο 3 Στην τρίτη αποστολή του νέου κύκλου επεισοδίων του «Μένουμε Ελλάδα, βγαίνουμε έξω», η εκπομπή με τη Ρένια Τσιτσιμπίκου ταξιδεύει στην πρωτεύουσα της Αιτωλοακαρνανίας: το Μεσολόγγι. Μια πόλη με λαμπρή ιστορία, πλούσια πνευματική κληρονομιά και φυσικό πλούτο. Την «Ιερή πόλη» που κατέχει σημαντική θέση στις σελίδες της Ελληνικής Ιστορίας! Η περιήγησή μας αρχίζει […]\n08Ιαν2020 – Από Αγκάθι, Ρόδο\n«Πλαστικός πολιτισμός» Eπεισόδιο 5 Πόσο απειλεί το θαλάσσιο περιβάλλον η πλαστική ρύπανση; Πού βρισκόμαστε στην ανακύκλωση πλαστικού; Μπορεί άραγε η Ελλάδα να πρωτοστατήσει στην κατάργηση του πλαστικού μιας χρήσης; Η εκπομπή ανοίγει το φάκελο «πλαστικό» και διερευνά το ενδεχόμενο η χώρα μας, για πρώτη φορά, να πρωτοστατήσει. Όπως λέει στο Γιώργο Πυρπασόπουλο η εκτελεστική διευθύντρια […]\n08Ιαν2020 – Νηστικό Αρκούδι\n«Παστιτσάδα», «Ταλιατέλες με πέστροφα Ορχομενού» Μια «παστιτσάδα» με αέρα νησιώτικο, έχει για σήμερα το Νηστικό Αρκούδι! Η μαμά του Άρη Καβατζίκη, που είναι Κερκυραία και μαγείρισσα από τις λίγες, έμαθε στον γιο της την περίφημη αυτή συνταγή! Κι όπως όλες οι συνταγές, έχει κι αυτή το μυστικό της επιτυχίας της, που ο Άρης δεν δίστασε […]\n08Ιαν2020 – Μένουμε Ελλάδα, Βγαίνουμε έξω «Καστοριά»\n«Καστοριά» Στη δεύτερη αποστολή του «Μένουμε Ελλάδα, βγαίνουμε έξω», η Ρένια Τσιτσιμπίκου ταξιδεύει στο «διαμάντι» της Βόρειας Ελλάδας: την Καστοριά. Την πόλη που ζει και «αναπνέει» γύρω από τη λίμνη! Η περιήγησή μας αρχίζει από το Ντολτσό, τη γραφική συνοικία με τα επιβλητικά αρχοντικά των «εύπορων» Καστοριανών.Κάνουμε βαρκάδα, ψαρεύουμε και γνωρίζουμε τον φυσικό «θησαυρό» της […]\n«Aύγουστος Κορτώ» Aύγουστος Κορτώ. ‘’Ζούμε στον πάτο μιας Κόλασης όπου κάθε στιγμή είναι κι ένα θαύμα’’(Σιοράν) Μια εκ βαθέων συνάντηση με τον συγγραφέα Αύγουστο Κορτώ. Στην οθόνη σπαράγματα μιας ζωής σημαδεμένης από την αυτοχειρία της μητέρας. Μιας γυναίκας που βρέθηκε αντιμέτωπη με την οδύνη της ψυχικής διαταραχής και οδηγήθηκε σε ένα τραγικό τέλος.΄΄Η ζωή μου […]\n07Ιαν2020 – Η ζωή είναι στιγμές\n«Γιώργος Χατζηνάσιος» Την Τρίτη 7 Ιανουαρίου, στις 20:00, από την ΕΡΤ2 και στην εκπομπή «Η ζωή είναι Στιγμές» με τον Ανδρέα Ροδίτη, το πορτραίτο του εξαίρετου και χαμηλών τόνων σύνθετη και πιανίστα Γιώργου Χατζηνάσιου, σε μια έντιμη και εκ βαθέων ψυχαναλυτική συζήτηση. Παρουσίαση-αρχισυνταξία: Ανδρέας Ροδίτης Σκηνοθεσία: Πέτρος Τούμπης Διεύθυνση παραγωγής: Άσπα Κουνδουροπούλου Διεύθυνση φωτογραφίας: Ανδρέας […]\n07Ιαν2020 – 1.000 χρώματα του Χρήστου\n«Αργύρης – Πέτρος – Γιάννης – Ζωή» Για 17η χρονιά, ο Χρήστος Δημόπουλος επιστρέφει στις οθόνες μας. Τα «1.000 ΧΡΩΜΑΤΑ του Χρήστου», συνέχεια της βραβευμένης παιδικής εκπομπής της ΕΡΤ «Ουράνιο Τόξο», έρχονται και πάλι στην ΕΡΤ2, για να φωτίσουν τα μεσημέρια μας. Τα «1.000 ΧΡΩΜΑΤΑ του Χρήστου», που τόσο αγαπήθηκαν από μικρούς και μεγάλους, συνεχίζουν […]\n07Ιαν2020 – Νηστικό Αρκούδι\n«Λαζάνια Φούρνου», «Croque Μadame»,«Σαρεγλιά» Μήπως έχετε παιχνιδιάρικη διάθεση; Αν μάλιστα είστε και μακαρονάδες, πολύ θα εκτιμήσετε τη συνταγή που μας έδειξε η κυρία Έφη Θεοχάρη, στο εστιατόριo της, SANTA PASTA στον Χολαργό. Η συνταγή ήταν «Λαζάνια Φούρνου» η έκπληξη όμως ήταν ότι τα Λαζάνια τα έφτιαξε επί τόπου, πολύ εύκολα, σαν παιχνίδι, όπως μας απέδειξε! […]\n07Ιαν2020– Μένουμε Ελλάδα, Βγαίνουμε έξω Eπεισόδιο 4ο «Σκύρος»\n«Σκύρος» Επεισόδιο 4ο Το ταξίδι της εκπομπής «Μένουμε Ελλάδα, βγαίνουμε έξω» συνεχίζεται με τη Ρένια Τσιτσιμπίκου να ταξιδεύει στο μεγαλύτερο και νοτιότερο νησί των Σποράδων: τη Σκύρο. Ένα όμορφο νησί, με το βόρειο καταπράσινο¬ κομμάτι της να «πατά» στις Σποράδες και στον βραχώδη «γυμνό» νότο της, να «δανείζεται» τόνους σε άσπρο-μπλε από τις Κυκλάδες. Η […]\n«Το ανάκτορο στην Άνω Τούμπα, του Παναγιώτη Μέντη» Ο αγώνας για ένα κεραμίδι πάνω απ’ το κεφάλι τους. Γι’ αυτούς και τα παιδιά τους. Ο ξεριζωμός για μια καλύτερη ζωή. Για να συγκεντρωθούν τα απαιτούμενα και να κτισθεί επιτέλους το «ανάκτορό» τους. Θα κατορθώσουν να το χαρούνε ξέγνοιαστοι; Πόσο και τι «πληρώνουμε» για λίγη ασφάλεια, […]\n«Γιάννης Μόρτζος» O Γιάννης Μόρτζος, από τη μεγάλη Σχολή του Καρόλου Κουν, ένας καλλιτέχνης ευγενής, με μεγάλα οράματα και μια διαδρομή δεκαετιών στο θέατρο, αυτοβιογραφείται στο Μονόγραμμα. Γεννήθηκε στη Σάμο, λίγες ημέρες πριν ξεσπάσει ο πόλεμος του 1940. Ένα θέατρο που είδε στη Σάμο από περιοδεύοντα θίασο του, έβαλε μέσα του το μικρόβιο της Τέχνης. […]\nΣελίδα 3 από 132«12345...102030...»Τελευταία »


3Shops Δαστερίδης Τα στρώματα της σειράς Excessive. « UDRP.tv - Uniform Domain-Name Dispute-Resolution Policy\n« Aquasol Επεξεργασία Νερού Κατασκευάζουμε την.\nMột hàm răng đẹp sẽ mang đến cho bạn nhiều lợi. »\n3Shops Δαστερίδης Τα στρώματα της σειράς Excessive.\nΣτρώματα DIMSTEL Ελληνική Βιομηχανία Στρωμάτων\nΟ Όσμπορν δήλωσε ότι μια αντιπαράθεση ανάμεσα στην Ελλάδα και την ευρωζώνη για το ελληνικό χρέος καθίσταται ταχέως ομεγαλύτερος κίνδυνος για την παγκόσμια οικονομία. Διαγραφή: Σε περίπτωση που θέλετε να διαγραφείτε απο τη λίστα μας παρακαλώ επιλέξτε το σύνδεμο “Διαγραφή απο τη λίστα” στο εκάστοτε electronic mail που σας στέλνουμε. Το χειρότερο είναι ότι αυτό συνδυάζεται σήμερα με μια άνοδο της Ακροδεξιάς - όχι μόνο στην Ελλάδα. Ο Δημος μας ειχε υποβαλει μελετη για εγκριση που αφορουσε στην αποκατασταση χωματερων και δημοτικη κομποστοποιηση οργανικου φορτιου στα απορριμματα υψους 1 εκατομ οκτακοσιων χιλιαδων ευρω.\nΠαρατηρώ επίσης ότι αποφεύγουμε συνήθως να σημειώνουμε στο νοσηλευτικό φάκελο του αρρώστου οδηγίες ή εφαρμοσμένες τεχνικές για την πρόληψη ή την αντιμετώπιση μιας κατάκλισης. ΒΓΑΛΕ ΤΟ ΑΝΤΙΚΚΕ ΠΟΥ ΚΡΥΒΕΙΣ ΜΕΣΑ ΣΟΥ ΚΑΙ ΑΝΤΕ ΝΑ ΧΩΘΕΙΣ ΠΑΛΙ ΜΕΣΑ ΣΤΑ ΣΚΑΤΑ ΤΟΥ ΚΑΠΙΤΑΛΙΣΜΟΥ - ΦΑΣΙΜΟΥ ΠΟΥ ΣΤΗΡΙΖΕΙΣ.\nΤα στρώματα με ελατήρια προσφέρουν τη σωστή στήριξη κατανέμοντας το βάρος του σώματός σας. Δεματοποιηση συμμεικτων.Λαθος λοιπον αυτο που λεει ο κ Δημαρχος πως δεν αποτελει μερος της μεταβατικης περιοδου. Οι νομοι που θα περασουν απο την βουλη τις επομενες εβδομαδες ειναι απλα μια ενδειξη για το πως σκεφτονται να αντιμετωπισουν το προβλημα,τιποτα αισιοδοξο δεν προβλεπεται απο οσα εχουν πει εως τωρα.\nIf you adored this information along with you would like to get more info regarding Καλωσήλθατε στο Market Strom generously check out our own web-site. Και ξαφνικα εχουν να πονοκεφαλιαζουν με κριση του ευρω, με πιθανη διασπαση της ΕΕ και διαφορα αλλα που τους χαλανε τον υπνο. Περισσότερο από ένα χρόνο µετά το επίσηµο τέλος της οικονοµικής συρρίκνωσης, το συνολικό ποσοστό ανεργίας επιµένει να βρίσκεται σταθερά πάνω από το 9,5%.\nΤο Παραδοσιακό Ταϋλανδέζικο Μασάζ είναι μια αρχαιότατη θεραπευτική μέθοδος παλαιότερη των 2.500 ετών. Είναι χαρακτηριστικό ότι δύο ξενοδοχειακές επιχειρήσεις χρωστάνε στο ΙΚΑ συνολικά three εκατ. Tην τρίτη 26 Mαρτίου 2013 στέφτηκε από πολύ μεγάλη επιτυχία η φιλανθρωπική μουσική βραδιά στη λέσχη Φιλίας Παγκρατίου του Δήμου Αθηναίων.\nΔηλώνουμε επίσης ότι δεν θα ανεχθούμε από κανέναν εμμονή σε μια αντιπαράθεση χωρίς ουσία για το ποιός είναι ο πρωταίτιος, στείρα άρνηση και προσπάθεια να μεταφερθούν οι ευθύνες από τη μια πλευρά στην άλλη και τούμπαλιν. Το μίσος σκοτίζει το μυαλό σε κάνει να λυσσάς και το αποτέλεσμα είναι περίπου αυτό που βλέπει κανείς στην περίπτωση του αποπάνω.\nΕδω λοιπον εχουμε τον πρωτο και κυριο λογο που οι ΔΕΚΟ πρεπει ν’αρχισουν να φευγουν απο την καμπουρα μας. Ενώ το ninety% των αµερικανών έχουν δει µόνο µικρές αυξήσεις στα εισοδήµατα τους από το 1973, τα εισοδήµατα αυτών στα ανώτατα κλιµάκια σχεδόν τριπλασιάστηκαν.\nΚάθε πρωϊ που ανατέλλει ο ήλιος στην ζούγκλα, το μεγάλο πεινασμένο λιοντάρι πρέπει να τρέξει πιο γρήγορα από την μικρή αντιλόπη, αλλιώς θα πεθάνει. Στην πράξη λειτουργεί μέχρι στιγμής με ένα συμβόλαιο αυτό των συνιστωσών. Το κόλπο με την στρωματσάδα είναι φανταστικό ακόμα και για μένα που δεν έχω παιδιά αλλά ελπίζω να αποκτήσω, είμαι σίγουρη ότι περισσότερο βλάπτει τα παιδιά να τους αρνείσαι παρά το να κοιμούνται με τους γονείς με τόση θαλπωρή και ασφάλεια.\nΜονιμότητα δημοσίων υπαλλήλων υπάρχει σχεδόν παντού στην ΕΕ. Υπάρχουν άλλωστε και νόμοι της ΕΕ που σε αναγκάζουν να μονιμοποιήσεις υπαλλήλους αν αυτοί αποδείξουν ότι καλύπτουν πάγιες και διαρκείς ανάγκες. Γι’ αυτό οι επισκέπτες του για φέτος αναλαμβάνουν αυξημένες υποχρεώσεις και ετοιμάζονται να πάνε διακοπές στην Ελλάδα περισσότερες φορές τη σαιζόν, ξοδεύοντας για την ανάπαυση αισθητά περισσότερα χρήματα απ’ ότι πέρσι.\nΜίλησα κυρίως για τη γενικότερη στάση του κόμματος και των ιδεολογικά προεσκειμένων σ’ αυτό και όχι τόσο για αυτήν καθαυτήν την ανακοίνωση. Είναι γνωστές οι θέσεις της εκκλησίας σε πολλά θέματα, όπως και οι εμμονές μερικών κληρικών. Το γεγονός ότι έτυχε οι μειοδότες της δημοπρασίας να είναι πρόσωπα από την ίδια οικογένεια, αυτό νομικά δεν μπορεί να σταθεί εμπόδιο για να ακυρωθεί η δημοπρασία.\nTags: διαστασεισ στρωματων, οικονομικα στρωματα, στρωματα κρεβατιου\nThis entry was posted on Friday, February 8th, 2019 at 6:17 am\tand is filed under Uncategorized. You can follow any responses to this entry through the RSS 2.0 feed. Both comments and pings are currently closed.


Από το 2010 έχουν επωφεληθεί από το έργο του Σωματείου πάνω από 250.000 παιδιά. - Σωματείο «Αντιμετώπιση Παιδικού Τραύματος»\nΑπό το 2010 έχουν επωφεληθεί από το έργο του Σωματείου πάνω από 250.000 παιδιά.\nΑπό το 2010 μέχρι σήμερα έχουν επωφεληθεί από το έργο του Σωματείου πάνω από 250.000 παιδιά.\nΤο Σωματείο “Αντιμετώπιση Παιδικού Τραύματος” εδώ και έξι χρόνια καταβάλει τεράστια προσπάθεια να αλλάξει αυτά τα δεδομένα με τέσσερις καθοριστικούς τρόπους οι οποίοι είναι :\nΤο Σωματείο έχει καταφέρει να δημιουργήσει και να εξοπλίσει 11 Τμήματα Επειγόντων Περιστατικών:\nΣτο Νοσοκομείο Παίδων ‘’Παίδων Πεντέλης’’ με τη δωρεά του Ιωάννη Β. Βαρδινογιάννη (έτος : 2011).\nΣτο Νοσοκομείο Παίδων ‘’Παναγιώτη & Αγλαΐας Κυριακού’’ με τη δωρεά του Ιδρύματος “Σταύρος Νιάρχος” (έτος : 2012).\nΣτο ‘’Ιπποκράτειο’’ Γενικό Νοσοκομείο Θεσσαλονίκης με τη δωρεά των εταιρειών ‘’OTE-COSMOTE’’ (έτος : 2014) .\nΣτο Πανεπιστημιακό Γενικό Νοσοκομείο Ηρακλείου ‘’ΠΑΓΝΗ’’ με τη δωρεά των εταιρειών ‘’Norton Rose Fulbright Greece’’ , ‘’Ελληνικά Πετρέλαια’’ και ενός Ανώνυμου Δωρητή (έτος : 2014).\nΣτο Γενικό Νοσοκομείο Ρόδου ‘’Ανδρέας Παπανδρέου’’ με τη δωρεά των εταιρειών ‘’Ελληνικά Πετρέλαια’’, ‘’Norton Rose Fulbright Greece’’ και του ‘’Κοινωφελούς Ιδρύματος Ιωάννη Σ. Λάτση’’ (έτος : 2015).\nΣτο ‘’Αχιλλοπούλειο’’ Γενικό Νοσοκομείο Βόλου με τη δωρεά της εταιρείας ‘’Norton Rose Fulbright Greece’’ (έτος : 2016).\nΣτο Γενικό Νοσοκομείο Λαμίας με τη δωρεά της ‘’Οικογένειας Γιώργου Γιουρούκου’’ (έτος : 2016).\nΣτο ‘’Καραμανδάνειο’’ Γενικό Νοσοκομείο Παίδων Πατρών, με τη δωρεά του ‘’Ομίλου Εταιρειών ΟΤΕ’’ (έτος : 2016).\nΣτο Πανεπιστημιακό Γενικό Νοσοκομείο Λάρισας , με τη δωρεά του ‘’Ομίλου Εταιρειών ΟΤΕ’’ (έτος : 2016).\nΣτο ‘’Βοστάνειο’’ Γενικό Νοσοκομείο Μυτιλήνης (έτος : 2016).\n2.Η Εκπαίδευση γιατρών και διασωστών του Ε.Κ.Α.Β. με την χρηματοδότηση σεμιναρίων για την άμεση και σωστή αντιμετώπιση του τραυματισμένου παιδιού. (1.166 συμμετοχές μέχρι σήμερα)\n3.Η Προσφορά ιατρικών μηχανημάτων και ειδικού εξοπλισμού στα Παιδιατρικά Νοσοκομεία.(293 μηχανήματα και εξοπλισμό)\n4.Η Πρόληψη, με ομιλίες σε παιδιά του Νηπιαγωγείου και του Δημοτικού σχολείου, στους γονείς των και στους εκπαιδευτικούς των. Μέχρι σήμερα τις παρουσιάσεις έχουν παρακολουθήσει 39.457 μαθητές και 3.000 εκπαιδευτικοί και γονείς. Έχει διαπιστωθεί ότι η σωστή ενημέρωση μπορεί να μειώσει τον αριθμό και την σοβαρότητα των ατυχημάτων έως και 50%.\nΤο συνολικό ύψος του ως άνω έργου από τον Μάιο του 2010 μέχρι σήμερα ανέρχεται στο ποσό των € 1.154.274.\nΣήμερα οι άμεσοι στόχοι μας είναι :\nΗ δημιουργία Τμήματος Επειγόντων Περιστατικών στο Γενικό Νοσοκομείο Κέρκυρας.\nΟ εξοπλισμός της Παιδιατρικής Κλινικής του Γενικού Νοσοκομείου Χίου ‘’Σκυλίτσειο’’.\nΟ εξοπλισμός της Παιδιατρικής Κλινικής του Κέντρου Υγείας Σαντορίνης.


Καιρός : Ο «Ετεοκλής» φέρνει χαλάζι, καταιγίδες και μποφόρ - THETIMES.GR\nΚαιρός : Ο «Ετεοκλής» φέρνει χαλάζι, καταιγίδες και μποφόρ\nΤο νέο κύμα κακοκαιρίας με το όνομα «Ετεοκλής» ξεκίνησε από χθες βράδυ να πλήττει την Ελλάδα.\nΜε ισχυρά μποφόρ και καταιγίδες σε πολλές περιοχές της χώρας.\nΓια σήμερα Σάββατο κακοκαιρία σχεδόν σε όλη τη χώρα με κύρια χαρακτηριστικά, τις ισχυρές βροχές και καταιγίδες οι οποίες θα συνοδεύονται από χαλαζοπτώσεις και τους πολύ θυελλώδεις ανέμους που θα φτάνουν στα πελάγη τα 9 μποφόρ.\nΧιονοπτώσεις θα σημειωθούν στα ηπειρωτικά ορεινά, κατά τόπους πυκνές στα ορεινά και ημιορεινά της δυτικής Μακεδονίας και της Ηπείρου.\nΤα φαινόμενα θα εξασθενήσουν, από το μεσημέρι στα δυτικά και από το απόγευμα σταδιακά στην υπόλοιπη χώρα. Η θερμοκρασία θα σημειώσει μικρή πτώση.\nΗ ΕΜΥ εξέδωσε χθες έκτακτο δελτίο επιδείνωσης του καιρού:


Ντιέγκο Μαραντόνα: Έκλεισαν τις τηλεοράσεις για να μην δει τον θάνατό του πρώην προπονητής του! - Newsbomb - Ειδησεις - News\nΚΟΣΜΟΣ 25/11/2020 23:24\nΝτιέγκο Μαραντόνα: Συγκλονίζει η είδηση που μεταδίδουν τα μέσα της Αργεντινής μετά τον θάνατο του 60χρονου μύθου του ποδοσφαίρου. Έκλεισαν την τηλεόραση στον προπονητή του στην εθνική ομάδα το 1986 για να μην μάθει τα άσχημα νέα.\nΟ λόγος για τον Κάρλος Μπιλάρδο. Τον προπονητή της Εθνικής Αργεντινής το 1986 με τον οποίο ο Μαραντόνα είχε τρομερή σχέση και μαζί έφτασαν ως την κορυφή του κόσμου. Ο Μπιλάρδο είναι πλέον 82 ετών και δίνει τη δική του μάχη για να κρατηθεί στη ζωή, καθώς αντιμετωπίζει σοβαρά προβλήματα υγείας. Οι δικοί του άνθρωποι αποφάσισαν να του κλείσουν την τηλεόραση και να μην του επιτρέψουν να μάθει για τον θάνατο του «Ντιεγκίτο» καθώς κάτι τέτοιο θα ήταν ικανό να τον αποτελειώσει!


Ιούλιος Φούτσικ: Γραμμένο με τη θηλειά στο λαιμό - Κατιούσα\nΑρχική/Λογοτεχνία/Πρόσωπα/Ιούλιος Φούτσικ: Γραμμένο με τη θηλειά…\nΚρατώ στα χέρια μου ένα παλιό βιβλίο. Οι φορτωμένες από το βάρος 65 χρόνων ζωής σελίδες του, λύγισαν. Το εξώφυλλο αποκόπηκε από το υπόλοιπο σώμα και το χαρτί κιτρίνισε. Όμως η ψυχή του στέκει εκεί ανάμεσα στις τυπωμένες αράδες, ζωντανή και καθάρια. Είναι η ψυχή του συγγραφέα του.\nΚρατώ στα χέρια μου ένα παλιό βιβλίο: «Ιούλιου Φούτσικ: Γραμμένο με τη θηκειά στο λαιμό», σε μετάφραση από τα Γαλλικά της Έφης Πανσέληνου, Αθήνα 1954, από τις εκδόσεις «Παλμός». Οι φορτωμένες από το βάρος 65 χρόνων ζωής σελίδες του, λύγισαν. Το εξώφυλλο αποκόπηκε από το υπόλοιπο σώμα και το χαρτί κιτρίνισε πια. Όμως η ψυχή του στέκει εκεί ανάμεσα στις τυπωμένες αράδες, ζωντανή και καθάρια. Είναι η ψυχή του συγγραφέα του.\nΟμολογώ πως είχα πλήρη άγνοια για την Τσέχικη λογοτεχνία. Αγνοούσα σχεδόν την ύπαρξή της. Ο λόγος δεν ήταν άλλος από την μικρή έως ελάχιστη ίσως προβολή της στη χώρα μας. Η πρώτη επαφή έγινε πριν από καιρό, με αυτό το βιβλίο, που μου έστειλε μια καλή φίλη με την προτροπή να το διαβάσω οπωσδήποτε.\nΟ Γιούλιους (Ιούλιος) Φούτσικ – εθνικός ήρωας της Τσεχοσλοβακίας – γεννήθηκε στις 23 του Φλεβάρη 1903, στην Πράγα. Επηρεάστηκε από την Οκτωβριανή Επανάσταση και σε νεαρή ηλικία εντάχθηκε στο Κομμουνιστικό κόμμα. Συγγραφέας, κριτικός και δημοσιογράφος, από το Φλεβάρη του 1941 ήταν μέλος της παράνομης Κεντρικής Επιτροπής και καθοδηγούσε τις παράνομες εκδόσεις του κόμματος. Συνελήφθη από την Γκεστάπο στις 24 Απρίλη 1942 στην Πράγα και στις 8 του Σεπτέμβρη 1943, δολοφονήθηκε στις φυλακές του Βερολίνου. Στο διάστημα της φυλάκισής του και μέχρι να εκτελεστεί, υπέστη φριχτά βασανιστήρια, όμως βρήκε την ψυχική δύναμη και τον τρόπο να γράψει αυτό το συγκλονιστικό βιβλίο, που μεταφράστηκε και κυκλοφόρησε σε περισσότερες από 70 χώρες.\n«Στην Ελλάδα ο Φούτσικ δεν μας είναι γνωστός, όπως άλλωστε και στη χώρα του δεν πρόλαβε να γίνει γνωστός όσο ζούσε. Γιατί εκτός από την εφημερίδα «Ρούντε Πράβο» που διηύθυνε, δημοσίευσε πολλά άρθρα πάνω σε λογοτεχνικά και θεατρικά θέματα, κριτικές, ανταποκρίσεις, όμως κύριο λογοτεχνικό έργο δεν πρόφτασε να δημοσιεύσει. Τον πρόφτασε ο θάνατος από τις σφαίρες στο εκτελεστικό απόσπασμα των ναζί καταχτητών. Όμως μας είναι άγνωστος όσο και ο Άγνωστος Στρατιώτης μας, όσο και οι Άγνωστοι όλων των λαών, δηλαδή σάρκα από τη σάρκα μας. Ανήκει στις χιλιάδες τους νέους απ’ όλες τις χώρες που οικοδομούν με το αίμα και το πνεύμα τους τη νέα Αναγέννηση της ανθρωπότητας. Και η Ελλάδα δεν έχει τους λιγότερους να παρατάξει στο διεθνές τιμητικό πεδίο. Ωστόσο αν στο πεδίο αυτό πέσανε πολλές χιλιάδες, λίγοι μπόρεσαν να κάνουν τέχνη τον ίδιο το θάνατό τους, και μάλιστα με τέτοια μορφή που να είναι στην ουσία ένας ύμνος για τη ζωή», γράφει στον πρόλογο του βιβλίου η μεταφράστριά του Έφη Πανσέληνου.\nΙούλιος Φούτσικ (1903-1943)\nΗ γυναίκα του Φούτσικ, φυλακισμένη σε στρατόπεδο συγκέντρωσης των ναζί, που γλίτωσε μαζί με χιλιάδες άλλους από βέβαιο θάνατο γιατί οι φασίστες δεν πρόλαβαν λόγω της ήττας τους να τους εκτελέσουν, περιγράφει στην εισαγωγή του βιβλίου πώς γράφτηκαν και διασώθηκαν τα χειρόγραφα:\nΑντιγράφω από το βιβλίο, τηρώντας την ορθογραφία της έκδοσης, δύο ενδεικτικά αποσπάσματα.\n«Η ανάκριση δεν κράτησε πολύ. Ο αστυνομικός Φρίντρικ «άγγιξε» βαριεστισμένα το κορμί μου και ξαναγύρισα στη φυλακή αναίσθητος.\nΤο κελλί μας είναι βορεινό, μονάχα μερικές φορές το καλοκαίρι, όταν η μέρα είναι αληθινά ώμορφη, βλέπουμε τον ήλιο να δύει. Ω, πατέρα, πόσο θάθελα ωστόσο έστω και μια φορά ακόμα να τον έβλεπα και ν’ ανατείλει!».\nΟ Γιούλιους (Ιούλιος) Φούτσικ – εθνικός ήρωας της Τσεχοσλοβακίας\n«Η ανάσταση είναι μιάν υπόθεση κάπως ξεχωριστή, ξεχωριστή σε σημείο που είναι αδύνατο να την περιγράψεις. Ο κόσμος είναι όλο θέλγητρα μιαν ώμορφη μέρα όταν έχεις κοιμηθεί καλά. Όμως τότε, στην ανάσταση, είναι σαν νάναι η ζωή ακόμα πιο ωραία και σαν νάχεις κοιμηθεί όσο ποτέ άλλοτε καλά. Σου φαίνεται πως ξαίρεις θαυμάσια τη σκηνή της ζωής, όμως είναι σαν εκείνος που διευθύνει το φωτισμό ν’ άναβε μονομιάς όλους μαζί τους προβολείς με τους δυνατούς φακούς και να σου πρόβαλλε ξαφνικά μπροστά σου ολοφώτιστη ολόκληρη τη σκηνή. Σου φαίνεται πως βλέπεις καλά, όμως τότε είναι σαν πρόσθεσες στα μάτια σου κιάλια προσαρμοσμένα σ’ ένα μικροσκόπιο. Μιαν ανάσταση είναι ολότελα υπόθεση άνοιξης, σαν την άνοιξη που σου αποκαλύπτει αναπάντεχες χαρές, ακόμα και στο πιο γνωστό σου τοπίο.\nΣτο διάδρομο έχει κάγκελα, στη σκάλα έχει κάγκελα και σέρνεσαι πιο πολύ στα τέσσερα παρά στα δυο σου πόδια, κάτω βρίσκεις τους συγκρατούμενούς σου που σε αναλαβαίνουνε και σε μεταφέρουνε στο αμάξι της φυλακής. Κι ύστερα βρίσκεσαι καθισμένος εκεί, δέκα, δώδεκα πρόσωπα μέσα σ’ ένα σκοτεινό κελλί με ρόδες. Καινούργιες φυσιογνωμίες, σου χαμογελάνε, τους χαμογελάς, κάποιος κάτι σου ψιθυρίζει και δεν ξαίρεις ποιος είναι, σφίγγεις το χέρι κάποιου και δεν ξαίρεις ποιανού – και τέλος το αμάξι μπαίνει μ’ ένα τράνταγμα στη μεγάλη πύλη του Μεγάρου Πέτσεκ. Οι σύντροφοι σε κατεβάζουνε. Μπαίνετε σε μιαν ευρύχωρη σάλλα με γυμνούς τοίχους, πέντε πάγκοι κολλητοί στη σειρά, κι απάνω τους καθισμένοι άνθρωποι σε στάση προσοχής, τα χέρια πάνω στα γόνατα, τα μάτια στηλωμένα, πάνω στο γυμνό τοίχο μπροστά σου…και τούτο είναι, παιδί μου, ένα κομμάτι απ’ τον καινούργιο κόσμο σου, που το βαφτίσανε: «το σινεμά…».\nΑντιφασισμός Β' Παγκόσμιος Πόλεμος Γιούλιους Φούτσικ Ιούλιος Φούτσικ Τσεχοσλοβακία